hotchpotch/miracl-hf-unified huggingface dataset:
เจ้าพระยาอภัยราชามหายุติธรรมธร (หม่อมราชวงศ์ลบ สุทัศน์)
จางวางเอก มหาอำมาตย์เอก เจ้าพระยาอภัยราชามหายุติธรรมธร นามเดิม หม่อมราชวงศ์ลบ เป็นขุนนางชาวไทย ผู้ดำรงตำแหน่งสำคัญ เช่น องคมนตรี ปลัดทูลฉลองกระทรวงนครบาล เสนาบดีกระทรวงยุติธรรม ผู้ได้รับพระราชทานนามสกุลสุทัศน์
เจ้าพระยาอภัยราชามหายุติธรรมธร มีนามเดิมว่าหม่อมราชวงศ์ลบ เป็นโอรสในหม่อมเจ้าจินดากับหม่อมอ่วม หม่อมเจ้าจินดาเป็นพระโอรสในพระเจ้าบรมวงศ์เธอ พระองค์เจ้าสุทัศน์ กรมหมื่นไกรสรวิชิต กับหม่อมน้อย เกิดเมื่อวันพฤหัสบดี ขึ้น 13 ค่ำ เดือน 4 ปีมะเส็ง ตรงกับวันที่ 25 กุมภาพันธ์ พ.ศ. 2400ท่านมีพี่ชายร่วมพระบิดาและมารดาเดียวกันคนหนึ่งคือเจ้าพระยาวิชิตวงศ์วุฒิไกร (หม่อมราชวงศ์คลี่ สุทัศน์)
ในวัยเยาว์ได้เรียนหนังสือไทยกับพระพิมลธรรม (อ้น) และเรียนภาษาบาลีกับสมเด็จพระวันรัต (แดง สีลวฑฺฒโน) และศึกษาในทางเลขกับพระอริยกวี (พลับ) ใน พ.ศ. 2422 ได้อุปสมบทที่วัดสระเกศราชวรมหาวิหาร โดยสมเด็จพระมหาสมณเจ้า กรมพระยาปวเรศวริยาลงกรณ์ ทรงเป็นพระอุปัชฌาย์
พ.ศ. 2418 ได้เข้ารับราชการในกรมมหาดเล็ก ถึงปี พ.ศ. 2420 ได้รับพระราชทานสัญญาบัตรเป็น"นายรองฉัน" แล้วเลื่อนเป็น"นายขัน หุ้มแพร" ในปี พ.ศ. 2422 ต่อมาย้ายไปรับราชการในกระทรวงนครบาล ตำแหน่งเจ้ากรมกองตระเวน ฝ่ายกองไต่สวนโทษหลวง ถึงปี พ.ศ. 2434 จึงได้เลื่อนบรรดาศักดิ์เป็น"พระประชากรกิจวิจารณ์" และในวันที่ 23 มีนาคม พ.ศ. 2435 ได้เลื่อนบรรดาศักดิ์เป็น "พระยาอินทราธิบดีสีหราชรองเมือง" เจ้ากรมกองตรเวนขวา ถือศักดินา 1,000 ได้เลื่อนตำแหน่งเรื่อยมาจนได้เป็นปลัดทูลฉลองกระทรวงนครบาลในปี พ.ศ. 2445
เมื่อพระบาทสมเด็จพระจุลจอมเกล้าเจ้าอยู่หัวเสด็จสวรรคตในวันที่ 23 ตุลาคม พ.ศ. 2453 วันต่อมาสมเด็จพระเจ้าอยู่หัวโปรดให้ท่านได้เข้าถือน้ำและรับตั้งเป็นองคมนตรี ณ พระอุโบสถวัดพระศรีรัตนศาสดาราม
วันจันทร์ที่ 11 พฤศจิกายน พ.ศ. 2455 พระบาทสมเด็จพระมงกุฎเกล้าเจ้าอยู่หัวทรงโปรดเกล้าฯ สถาปนาเป็นเจ้าพระยา มีสมญาจารึกในสุพรรณบัฏว่า "เจ้าพระยาอภัยราชา มหายุติธรรมธร สยามนริศรนิตยภักดี วรางคมนตรีกุลพิศิษฎ์ ไกรสรวิชิตสันตติวงษ์ สิทธิประสงค์นฤปราช สุจริตามาตย์สีตลัถยาศัย อดุลไตรรัตนสรณธาดา อภัยพิริยบรากรมพาหุ" ดำรงศักดินา 10,000 ต่อมาในวันที่ 22 พฤศจิกายน พ.ศ. 2456 ยังทรงโปรดเกล้าฯ พระราชทานเข็มตั้งเป็นท่านสมุหมนตรี และในวันที่ 1 ธันวาคม พ.ศ. 2557 ได้รับพระราชทานยศเป็น"จางวางเอก"
เจ้าพระยาอภัยราชามหายุติธรรมธร ได้ลาออกจากราชการตั้งแต่วันที่ 6 พฤษภาคม พ.ศ. 2469 และได้รับพระราชทานบำนาญตลอดมา
ด้านชีวิตครอบครัว ท่านได้สมรสกับท่านผู้หญิงเอี่ยม แต่ไม่ปรากฏว่ามีบุตรธิดา
เจ้าพระยาอภัยราชามหายุติธรรมธร ได้เริ่มป่วยมาตั้งแต่ พ.ศ. 2477 จนไปไหนไม่ได้ ครั้นถึงวันที่ 12 พฤศจิกายน พ.ศ. 2481 เวลา 08:40 น. ได้ถึงอสัญกรรมเพราะโรคชรา ด้วยความสงบที่บ้านถนนอนุวงศ์ สิริอายุ 82 ปี
ทิม ดิไวน์
ทิม ดิไวน์ () เป็นผู้บริหารและนักลงทุนชาวอเมริกัน เป็นผู้ก่อตั้งเว็บแคสเตอร์ (Webcastr) ดิไวน์เป็นที่รู้จักดีในฐานะผู้บริหารฝ่ายคัดสรรและพัฒนาศิลปิน
เดสมอนด์ ไชลด์
เดสมอนด์ ไชลด์ ( ชื่อเกิด จอห์น ชาลส์ แบร์เร็ตต์ ( เกิด 28 ตุลาคม ค.ศ. 1953)) เป็นนักดนตรี นักแต่งเพลงมืออาชีพ และโปรดิวเซอร์เพลงชาวอเมริกัน เป็นหนึ่งในหอเกียรติยศนักแต่งเพลง (Songwriters Hall of Fame)
เพลงดังที่เขาแต่งขึ้น เช่น "ไอเฮตมายเซลฟ์ฟอร์เลิฟวิงยู" "ลิฟวิงออนอะเพรเยอร์" "ยูกิฟเลิฟอะแบดเนม" "แบดเมดิซิน" "ไอวอสเมดฟอร์เลิฟวิงยู" "ดูด (ลุกส์ไลก์อะแดดดี)" "แองเจิล" "วอตอิตเทกส์" "เครซี" "เดอะคัปออกไลฟ์" และ "ลิฟวินลาวีดาโลกา"
เขาเริ่มต้นอาชีพเมื่อเขาก่อตั้งวงดนตรีแนวซอฟต์ร็อกชื่อ เดสมอนด์ ไชลด์ แอนด์ รูจ ใน ค.ศ. 1975 มีผลงานที่รู้จักจากเพลงประกอบภาพยนตร์เรื่อง "เดอะวอร์เรียส์" (1979) ในเพลง "ลาสต์ออฟแอนแอนเชียนต์บรีด"
ไชลด์ยังทำงานกับศิลปินดังมากมาย ได้แก่ คิส แชร์ แอโรสมิธ บองโจวี บอนนี ไทเลอร์ เพร์ เกสเล ริกกี มาร์ติน เคลลี คลาร์กสัน และอื่น ๆ อีกมากมาย
เกร็ก เวลส์
เกร็ก เวลส์ () เป็นนักดนตรี โปรดิวเซอร์เพลง และนักแต่งเพลงที่ได้เข้าชิงรางวัลแกรมมีหลายครั้ง อาศัยอยู่ในลอสแอนเจลิส เวลส์มีผลงานเพลงที่ทำยอดขายได้มากกว่า 85 ล้านหน่วย เขาผลิตเพลงและเขียนเพลงให้นักร้องอย่างเอลลา ไอร์ โฮลีไชลด์ อะเดล เกร็ก โฮลเดน รูฟัส เวนไรต์ ทเวนตีวันไพลอตส์ เคที เพร์รี เมเยอร์ ฮอว์ธอร์น วันรีพับลิก เคลลี คลาร์กสัน ฟาร์เรล วิลเลียมส์ ธีโอฟิลัส ลอนดอน วีเซอร์ คิด คัดดี้ ดิออล-อเมริกันรีเจกส์ ลอสต์อะโลน พิงก์ โอเท็ป เดฟโทนส์ แอโรสมิธ เบิร์ต แบกคาแรก เซลีน ดิออน แครชเทสต์ดัมมีส์ เอลตัน จอห์น จาส์ออฟเคลย์ และเคาต์เบซีออร์เคสตรา
เดอะ โกะ มาสเตอร์
เดอะ โกะ มาสเตอร์ (; ) เป็นภาพยนตร์ชีวประวัติปี ค.ศ. 2006 ที่กำกับโดยเถียน จ้วงจ้าง ถึงเรื่องราวของปรมาจารย์หมากล้อมผู้มีชื่อเสียงแห่งศตวรรษที่ยี่สิบนามว่า อู๋ ชิงหยวน หรือที่รู้จักในชื่อ โกะ เซเง็น ตามการออกเสียงของภาษาญี่ปุ่น ภาพยนตร์เรื่องนี้ ได้รับการจัดฉายรอบปฐมทัศน์ในเทศกาลภาพยนตร์นิวยอร์ก ครั้งที่ 44 โดยมุ่งเน้นไปที่ชีวิตของนักหมากล้อมที่ไม่ธรรมดาซึ่งฉายแววของเด็กอัจฉริยะ ในด้านชื่อเสียงและโชคชะตาของนักคิดเชิงกลยุทธ์ผู้ปฏิวัติแห่งวงการ ตลอดจน ความขัดแย้งระดับโลกที่สับสนวุ่นวายระหว่างบ้านเกิดกับประเทศบุญธรรมของเขา ภาพยนตร์เรื่องนี้ยังมีฉากเกี่ยวข้องกับเกมหมากล้อมในวันระเบิดปรมาณูโจมตี และได้รับการจัดฉายในเทศกาลภาพยนตร์จีนของสถาบันภาพยนตร์อเมริกัน ที่ซิลเวอร์สปริง รัฐแมริแลนด์ผู้รับบทอู๋ ชิงหยวน คือจางเจิ้น ซึ่งเป็นนักแสดงชาวไต้หวัน ที่เคยแสดงประกบกับจาง จื่ออี๋ ใน"พยัคฆ์ระห่ำ มังกรผยองโลก" รวมถึงมีผลงานในภาพยนตร์"โมงยามที่งามที่สุด" จางเจิ้นได้รับการเสนอชื่อเข้าชิงรางวัลม้าทองคำ 2006 สาขานักแสดงนำชายยอดเยี่ยมสำหรับบทบาทของเขา อู๋ ชิงหยวน ตัวจริงยังได้ปรากฏตัวในการแสดงผ่านฉากสั้น ๆ ในช่วงอารัมภบทของภาพยนตร์เรื่องนี้ ภาพยนตร์ได้รับการสร้างโดยหลิว เสี่ยวเตี้ยน ร่วมกับผู้อำนวยการสร้าง หวัง จุน, โอเวน เฉิน, วอเตอร์ บาเรเดร็ชท์ และไมเคิล เจ เวอร์เนอร์ ส่วนบทภาพยนตร์เขียนโดยจง อาเฉิง และออกแบบเครื่องแต่งกายโดยผู้ได้รับรางวัลอย่างเอะมิ วะดะ ดังเช่นภาพยนตร์ที่มีชื่อเสียง อาทิ "Ran", "Dreams" ของคุโระซะวะ รวมถึง"ฮีโร่" และ"จอมใจบ้านมีดบิน" ของจาง อี้โหมว
เอ โอ สกอตต์ แห่งหนังสือพิมพ์"เดอะนิวยอร์กไทมส์" กล่าวถึง"เดอะ โกะ มาสเตอร์" ว่าเป็นแภาพยนตร์ชีวประวัติยิ่งใหญ่และน่าเคารพยำเกรง" รวมถึง"มีความสุขุมและการครุ่นคิดมากกว่าความเป็นละคร หรือการตรวจสอบทางจิตใจ" และ "การถ่ายทำที่ตระการตา" ภาพยนตร์เรื่องนี้ยังได้รับการเสนอเข้าชิงรางวัลภาพยนตร์ที่ประสบความสำเร็จ ในงานเอเชียแปซิฟิกสกรีนอวอร์ด 2007
ถนนพอร์โทเบลโล
ถนนพอร์โทเบลโล () อยู่ในย่านนอตทิงฮิลล์ซึ่งอยู่ในเขตตะวันตกของกรุงลอนดอน ถนนพอร์โทเบลโลสายนี้แต่เดิมเป็นเพียงถนนสายเล็ก ๆ ต่อมาในคริสต์ศตวรรษที่ 19 ผู้คนก็เริ่มมาวางขายสินค้าโดยเริ่มจากของมือสอง แล้วต่อมากลายเป็นตลาดขายของเก่าและของใหม่ ตลอดทั้งสองฝั่งถนนเต็มไปด้วยร้านค้าหลากหลายแบบและขนาด
ถนนพอร์โทเบลโลเป็นที่รู้จักมากขึ้นและดังไปทั่วโลกจากภาพยนตร์เรื่อง "รักบานฉ่ำที่น็อตติ้งฮิลล์"
มาร์คอ พิยัตซา
มาร์โก เพียตซา () เกิดเมื่อวันที่ 6 พฤษภาคม พ.ศ. 2538 เป็นนักฟุตบอลชาวโครเอเชีย ผู้ซึ่งปัจจุบันเล่นให้กับสโมสรฟุตบอลยูเวนตุสในกัลโซ่ เซเรียอา และฟุตบอลทีมชาติโครเอเชียในตำแหน่งปีก
เจ้าพระยาศรีวิไชยชนินทร์ (ชม สุนทรารชุน)
มหาเสวกโท เจ้าพระยาศรีวิไชยชนินทร์ (ชม สุนทรารชุน) เป็นขุนนางชาวสยาม ได้ดำรงตำแหน่งสำคัญ เช่น ผู้ว่าราชการเมืองพิจิตรและเมืองนครไชยศรี องคมนตรี สมุหเทศาภิบาลมณฑลนครไชยศรี ผู้ได้รับพระราชทานนามสกุลสุนทรารชุน
เจ้าพระยาศรีวิไชยชนินทร์ มีนามเดิมว่าชม เป็นบุตรของพระสุรินทรามาตย์ (คล้าย) มารดาเป็นธิดาของพระยาศรีสหเทพ (เพ็ง) เกิดเมื่อวันอังคารที่ 29 มีนาคม ปีฉลู พ.ศ. 2396 ได้ศึกษาภาษาไทยกับอาจารย์น้อย
พ.ศ. 2407 ได้เข้ารับราชการเป็นมหาดเล็กในพระบาทสมเด็จพระจอมเกล้าเจ้าอยู่หัวจนสิ้นรัชกาล จนถึงต้นรัชสมัยพระบาทสมเด็จพระจุลจอมเกล้าเจ้าอยู่หัว จึงโปรดให้ย้ายไปรับราชการในกรมพระราชวังบวรวิไชยชาญ ได้รับบรรดาศักดิเป็น"จมื่นมณเฑียรพิทักษ์" ปลัดกรมตำรวจสนมทหารซ้าย ในปี พ.ศ. 2413 เมื่อกรมพระราชวังฯ ทิวงคต (พ.ศ. 2428) จึงย้ายมาสมทบกรมพระตำรวจในพระบรมมหาราชวัง ถึงปี พ.ศ. 2426 โปรดให้ติดตามพระยามหาอำมาตยาธิบดี (หรุ่น ศรีเพ็ญ) ผู้เป็นลุงทางฝ่ายมารดา ออกไปจัดราชการเมืองเขมราฐ เมืองมุกดาหาร และเมืองนครพนม และทำด่านตามแม่น้ำโขงไปจนถึงเขตแดนเขมร ต่อมาย้ายไปรับราชการในกระทรวงมหาดไทย จนวันที่ 1 ธันวาคม พ.ศ. 2434 ได้รับบรรดาศักดิ์เป็น"หลวงเสนีพิทักษ์" ถือศักดินา 800 และในวันที่ 14 กุมภาพันธ์ พ.ศ. 2438 ได้เลื่อนเป็น"พระยาสุนทรบุรีศรีพิไชยสงคราม" ผู้ว่าราชการเมืองนครไชยศรี ถือศักดินา 3,000 แล้วเลื่อนตำแหน่งเป็นสมุหเทศาภิบาลมณฑลนครไชยศรีในปี พ.ศ. 2441 ต่อมาวันที่ 11 ธันวาคม พ.ศ. 2453 ได้รับพระราชทานสัญญาบัตรตั้งเป็นองคมนตรี และในวันที่ 20 สิงหาคม พ.ศ. 2454 ได้รับพระราชทานยศเป็น"มหาอำมตย์โท"
วันเสาร์ที่ 21 กุมภาพันธ์ พ.ศ. 2456 พระบาทสมเด็จพระมงกุฎเกล้าเจ้าอยู่หัวโปรดเกล้าฯ ตั้งเป็นเจ้าพระยา มีราชทินนามว่า "เจ้าพระยาศรีวิไชยชนินทร์ ปฐมนครินทร์วิบูลยศักดิ์ นิตยสวามิภักดิ์รามาธิบดี ศรีมณฑลิกาธิการวิสิษฐ ธรรมสุจริตกฤตัญญุการ พิริยแรงหาญราญทุรชน โสภณสุนทรารชุนวงษ์ บรมราชประสงค์สิทธิปฏิบัติ พุทธาทิรัตนสรณธาดา อุดมอาชวาธยาไศรย อภัยพิริยบรากรมพาหุ" ดำรงศักดินา 10,000 ถึงปี พ.ศ. 2458 โปรดให้เปลี่ยนยศเป็น"มหาเสวกโท"
เมื่ออายุมากขึ้น เจ้าพระยาศรีวิไชยชนินทร์เริ่มมีปัญหาสุขภาพ จึงโปรดให้ออกจากตำแหน่งแล้วย้ายมารับราชการในกระทรวงวัง ดำรงตำแหน่งผู้ช่วยเสนาบดีกระทรวงวัง พ.ศ. 2461 ท่านทุพพลภาพมากขึ้น จึงออกจากราชการและรับพระราชทานเบี้ยบำนาญ
เจ้าพระยาศรีวิไชยชนินทร์ และคุณหญิงเอี่ยม (ธิดาหลวงพิทักษ์นรากร (ชื่น ชินทักษ) กับนางแย้ม พิทักษ์นรากร) มีบุตรธิดาด้วยกัน 5 คน ได้แก่
เจ้าพระยาศรีวิไชยชนินทร์ ป่วยด้วยโรคชรา ถึงแก่อสัญกรรมเมื่อวันที่ 8 กรกฎาคม พ.ศ. 2468 สิริอายุ 73 ปี ได้รับพระราชทานโกศแปดเหลี่ยม ชั้นรองโกศ 1 ชั้น ฉัตรเบญจา 4 คัน เป็นเกียรติยศ
ภูมิอากาศแบบมรสุมเขตร้อน
ภูมิอากาศแบบมรสุมเขตร้อน ในการแบ่งเขตภูมิอากาศ ภูมิอากาศลักษณะนี้ค่อนข้างพบได้น้อยบนโลก และได้รับการจัดแบ่งแทนด้วยตัวอักษร "Am" ในระบบการแบ่งเขตภูมิอากาศแบบเคิพเพิน
ภูมิอากาศแบบมรสุมเขตร้อนมีอุณหภูมิเฉลี่ยมากกว่า 18 องศาเซลเซียสในทุก ๆ เดือน และมีฤดูฝนและฤดูแล้งเหมือนภูมิอากาศแบบทุ่งหญ้าสะวันนา เดือนที่แห้งแล้งที่สุดในภูมิอากาศแบบมรสุมเขตร้อนนั้นมีปริมาณหยาดน้ำฟ้าน้อยกว่า 60 มิลลิเมตร ภูมิอากาศแบบนี้นั้นดูเหมือนจะมีการเปลี่ยนแปลงอุณหภูมิในแต่ละช่วงของปีน้อยกว่าภูมิอากาศแบบทุ่งหญ้าสะวันนา ภูมิอากาศลักษณะนี้มีฤดูที่แล้งที่สุดอยู้ในช่วงวันเหมายันหรือหลังจากนั้น
มาร์ก คิง
มาร์ก คิง () เป็นนักสนุกเกอร์อาชีพชาวอังกฤษ เขายังไม่เคยได้แชมป์รายการเก็บคะแนนมาก่อนแต่ได้รองแชมป์ในรายการรีกัลเวลส์โอเพน (1997) ไอริชมาสเตอส์ (2004) คิงเคยเข้าถึงรอบ 16 คนสุดท้ายในเวิลด์สนุกเกอร์แชมเปียนชิป ถึง 7 สมัยในปี 1998, 1999, 2001, 2002, 2008, 2009 และ 2013
ภูมิอากาศแบบร้อนชื้น
ภูมิอากาศแบบร้อนชื้น เป็นลักษณะภูมิอากาศที่พบในเขตร้อน และมีเพียงบางแห่งที่อยู่นอกเขตร้อน แต่มีลักษณะภูมิอากาศแบบนี้ ในระบบการแบ่งเขตภูมิอากาศแบบเคิปเปนนั้น ภูมิอากาศแบบนี้เป็นภูมิอากาศซึ่งไม่แห้งแล้ง มีความชื้นสูง โดยตลอดสิบสองเดือนมีอุณหภูมิเฉลี่ยอย่างต่ำ อุณหภูมิในแต่ละเดือนขึ้นอยู่กับปริมาณหยาดน้ำฟ้า และไม่ค่อยเปลี่ยนแปลงเท่าไรนัก ต่างกับพื้นที่ซึ่งอยู่นอกเขตร้อนซึ่งมีการเปลี่ยนแปลงอุณหภูมิอย่างมากในแต่ละฤดู
การแบ่งประเภทต่าง ๆ นั้นพิจารณาจากปริมาณหยาดน้ำฟ้า
ไลเคนรูปใบ
ไลเคนรูปใบ (foliose lichen) เป็นไลเคนซึ่งมีอวัยวะชื่อ "ทัลลัส" มีลักษณะคล้ายใบไม้ และมีชั้นคอร์เท็กซ์บนแต่ละข้างของส่วนที่มีลักษณะคล้ายใบไม้ ไลเคนแตกแขนงมีคอร์เท็กซ์หนึ่งชั้นรอบกิ่งก้านสาขาของมัน ในขณะที่ไลเคนรูปใบนั้นมีคอร์เท็กซ์แค่ชั้นบนและชั้นล่างเท่านั้น
ประธานาธิบดีอินเดีย
ประธานาธิบดีอินเดีย คือประมุขแห่งรัฐของประเทศอินเดีย โดยประธานาธิบดีคนปัจจุบันของอินเดียคือประณับ มุกเคอร์จี สาบานตนเข้ารับตำแหน่งเมื่อวันที่ 25 กรกฎาคม 2012 หลังจากที่ชนะการเลือกตั้งจากประติภา ปาฏีล ประธานาธิบดีหญิงคนแรกของอินเดียที่เข้ารับตำแหน่งเมื่อวันที่ 25 กรกฎาคม 2007.
ประธานาธิบดียูเครน
ประธานาธิบดียูเครน  (ภาษายูเครน: Президент України, "Prezydent Ukrayiny") คือประมุขแห่งรัฐของประเทศยูเครน
ประธานาธิบดีคนปัจจุบันของยูเครนคือเปโตร โปโรเชนโก
ปฏิบัติการเจนละ 2
ยุทธการเจนละ 2 (Operation Chenla II) เป็นปฏิบัติการทางทหารที่สำคัญในสมัยสาธารณรัฐเขมรระหว่างสงครามกลางเมืองกัมพูชาเริ่มต้นเมื่อ 20 สิงหาคม และสิ้นสุดเมื่อ 3 ธันวาคม พ.ศ. 2514
ระหว่างที่พระนโรดม สีหนุปกครองกัมพูชา เวียดนามเหนือและเวียดกงได้เป็นพันธมิตรกัน และพยายามใช้เขตการปกครองของกัมพูชาเป็นฐานที่มั่นในการส่งกำลังบำรุงเพื่อยึดครองสาธารณรัฐเวียดนาม ใน พ.ศ. 2513 หลังจากการรัฐประหารโดยกลุ่มที่นิยมสหรัฐ นำโดยนายพลลน นล เวียดนามเหนือได้รุกเข้ามาทางภาคตะวันออกเฉียงเหนือของกัมพูชาจนใกล้พนมเปญ ในช่วงแรกกองทัพกัมพูชามีขนาดเล็กและไร้อาวุธ ไม่สามารถต้านทานและต่อต้านเวียดนามเหนือและเวียดกงได้ อย่างไรก็ตาม ในฤดูร้อน พ.ศ. 2514 กองทัพกัมพูชาเติบโตขึ้นโดยมีผู้ช่วยจากสหรัฐและเวียดนามใต้ ระหว่าง เดือนกันยายน พ.ศ. 2513 – มิถุนายน พ.ศ. 2514 กองทัพกัมพูชารบชนะกองพลที่ 9 ของเวียดกงบนเส้นทางหมายเลข 13 และบางส่วนของบริเวณแม่น้ำโขง
ในช่วงกลางปี พ.ศ.2514 ลน นลตัดสินใจใช้การรุกรานเพื่อผลักดันกองกำลังคอมมิวนิสต์ โดยใช้ข้อได้เปรียบจากการที่กองทัพกัมพูชารบชนะเป็นครั้งแรก มีเป้าหมายเพื่อเปิดเส้นทางหมายเลข 6 อีกครั้ง ในช่วงแรก กัมพูชาตั้งเป้าหมายไว้ว่าหน่วยของกองทัพต้องยึดบารายได้ในวันที่ 26 สิงหาคม และกำปงทมาร์ในวันที่ 1 กันยายน แต่กองทพสามารถคืบหน้าไปได้อย่างรวดเร็วตามเส้นทางหมายเลข 6 โดยสามารถไปถึงพนมสันตึก และยึดตังกระสังได้ในวันที่ 20 กันยายน ต่อมาในวันที่ 5 ตุลาคม สามารถยึดพื้นที่บริเวณรอบๆพนมสันตึกได้ ยุทธการเจนละ 2 ช่วงแรกสิ้นสุดในวันที่ 25 ตุลาคม ซึ่งประสบความสำเร็จแต่ยังไม่ปลอดภัย
คืนวันที่ 26 ตุลาคม กองทัพเวียดกงและเวียดนามเหนือได้โจมตีทหารกัมพูชาตามเส้นทางหมายเลข 6 จากพื้นที่ปลูกยางในจัมการ์อันดง ในเวลาเดียวกัน กองพลที่ 14 ของกองทัพกัมพูชาถูกล้อมและถูกโดดเดี่ยว กองทัพกัมพูชาพยายามตีโต้กลับในวันที่ 27 ตุลาคม แต่ไม่สำเร็จ เส้นทางหมายเลข 6 ถูกฝ่ายคอมมิวนิสต์วางเพลิง กองทัพกัมพูชาสูญเสียที่มั่นในวันที่ 1 ธันวาคม จนต้องประกาศยุติยุทธการนี้ในวันที่ 3 ธันวาคม
กองทัพของฝ่ายคอมมิวนิสต์เป็นฝ่ายชนะในที่สุด เวียดนามเหนือและเวียดกงสามารถคงอยู่ในกัมพูชาตะวันออกเฉียงเหนือต่อไปได้ และนำไปใช้โฆษณาชวนเชื่อ ความสูญเสียของกองทัพกัมพูชาในยุทธการเจนละ 2 เป็นความเสียหายที่หนักมาก และไม่สามารถฟื้นตัวได้
ทางหลวงหมายเลข 6 (ประเทศกัมพูชา)
ทางหลวงหมายเลข 6 (10006) เป็นทางหลวงสายหนึ่งในประเทศ กัมพูชา ถนนสายนี้ยาว เป็นถนนที่เชื่อมพนมเปญเข้ากับจังหวัดบันทายมีชัย โดยผ่านเสียมราฐ ไปทางชายฝั่งด้านเหนือของทะเลสาบเขมร
ทางหลวงหมายเลข 7 (ประเทศกัมพูชา)
ทางหลวงหมายเลข 7 (10007) () เป็นทางหลวงในประเทศ กัมพูชา ถนนเส้นนี้ยาว 509.17 km เชื่อมต่อเมือง Skuon กับ ตระเปียงเกรียล ซึ่งเป็นจุดตรวจชายแดนที่เชื่อมต่อกับลาว เป็นส่วนหนึ่งของทางหลวงสายเอเชียและเป็นการเชื่อมต่อทางถนนระหว่างพนมเปญ และ เวียงจันทน์ โดยเชื่อมต่อกับถนนหมายเลข 13 ของลาวซึ่งเชื่อมต่อไปจนถึงหลวงพระบางได้
ในเดือนพฤศจิกายน พ.ศ. 2547 ได้มีการประกาศซ่อมถนนใหม่ โดยร่วมมือกับรัฐบาลจีน 
โครงการนี้ได้เปิดตัวอย่างเป็นทางการเมื่อ 29 เมษายน พ.ศ. 2551
รัฐดูไบ
รัฐดูไบ (; ) เป็นหนึ่งในเจ็ดรัฐซึ่งประกอบเป็นสหรัฐอาหรับเอมิเรตส์ เป็นรัฐที่มีขนาดใหญ่เป็นอันดับสอง
โมฮัมหมัด นาญิบุลลอฮ์
โมฮัมหมัด นาญิบุลลอฮ์ อะหมัดไซ (; , เดือนกุมภาพันธ์ ค.ศ. 1947 – 28 กันยายน ค.ศ. 1996) เป็นนักการเมืองชาวอัฟกานิสถาน เป็นประธานาธิบดีอัฟกานิสถานระหว่าง ค.ศ. 1987–1992
โมฮัมหมัด นาญิบุลลอฮ์เกิดที่จังหวัดพัคเตียในราชอาณาจักรอัฟกานิสถาน เมื่อ ค.ศ. 1947 เขาเรียนด้านการแพทย์ที่มหาวิทยาลัยคาบูล แต่ต่อมาได้เข้าร่วมพรรคประชาธิปไตยประชาชนอัฟกานิสถาน เมื่อพรรคขึ้นสู่อำนาจในปี ค.ศ. 1978 นาญิบุลลอฮ์ถูกส่งไปเป็นทูตในอิหร่าน แต่เขากลับลี้ภัยอยู่ในยุโรปตะวันออก ก่อนจะกลับมาอัฟนิสถานช่วงสหภาพโซเวียตบุกอัฟกานิสถาน และได้รับแต่งตั้งให้เป็นผู้อำนวยการสำนักงานข่าวกรองแห่งรัฐ (KHAD) เขาได้ใช้ตำแหน่งดังกล่าวสร้างผลประโยชน์ให้ตนเอง จนกระทั่ง ค.ศ. 1986 นาญิบุลลอฮ์ซึ่งได้รับความช่วยเหลือจากสหภาพโซเวียต ได้รับเลือกให้เป็นเลขาธิการของพรรค และขับเคี่ยวกับคู่แข่งทางการเมืองอีกคนคือ บาบรัค คาร์มาล เมื่อคาร์มาลลี้ภัยในสหภาพโซเวียต นาญิบุลลอฮ์ก็เจรจาหยุดยิงกับฝ่ายมุญาฮิดีน และทำข้อตกลงกับสหภาพโซเวียต หลังโซเวียตถอนทหารออกไป โซเวียตยังคงสนับสนุนรัฐบาลของนาญิบุลลอฮ์ จนกระทั่งสหภาพโซเวียตล่มสลาย ในปี ค.ศ. 1991 รัสเซียก็ระงับความช่วยเหลือแก่ร้ฐบาลของนาญิบุลลอฮ์ ทำให้เกิดการสู้รบขึ้นทั่วประเทศ นาญิบุลลอฮ์ถูกบีบให้ลาออกในปีต่อมาและลี้ภัยอยู่ในศูนย์ของสหประชาชาติที่กรุงคาบูล เมื่อฝ่ายตอลิบานกำลังจะเข้ายึดเมืองหลวง อาหมัด ชาห์ มาซูดได้เสนอให้นาญิบุลลอฮ์หนีออกนอกประเทศ แต่เขาปฏิเสธ ทำให้ในปี ค.ศ. 1996 นาญิบุลลอฮ์ก็ถูกประหารชีวิตโดยกลุ่มตอลิบาน
สถานีรถไฟไมบาระ
สถานีรถไฟไมบาระ () เป็นสถานีรถไฟในเมืองไมบาระ จังหวัดชิงะ ประเทศญี่ปุ่น สถานีดำเนินงานโดย JR ตะวันตก เป็นหลัก โดยมี JR ตอนกลาง ดำเนินงานร่วมในส่วนของรถไฟชิงกันเซ็ง
อำเภออินาชิกิ
อำเภออินาชิกิ () เป็นอำเภอที่ตั้งอยู่ในจังหวัดอิบารากิ ประเทศญี่ปุ่น
เมื่อปี ค.ศ. 2003 อำเภอนี้มีประชากรประมาณ 77,059 คน และมีความหนาแน่นของประชากร 538 คน/กม.² มีเนื้อที่ทั้งหมด 143.32 กม.²
อามิ
อามิ () เป็นตำบลที่ตั้งอยู่ในอำเภออินาชิกิ จังหวัดอิบารากิ ประเทศญี่ปุ่น
เมื่อปี ค.ศ. 2003 ตำบลนี้มีประชากรประมาณ 47,594 คน และมีความหนาแน่นของประชากร 732.55 คน/กม.² มีเนื้อที่ทั้งหมด 64.97 กม.² นายกเทศมนตรีปัจจุบันคือ โคจิ คาวาตะ
คาวาจิ (จังหวัดอิบารากิ)
คาวาจิ () เป็นตำบลที่ตั้งอยู่ในอำเภออินาชิกิ จังหวัดอิบารากิ ประเทศญี่ปุ่น
เมื่อปี ค.ศ. 2003 ตำบลนี้มีประชากรประมาณ 11,137 คน และมีความหนาแน่นของประชากร 251.29 คน/กม.² มีเนื้อที่ทั้งหมด 44.32 กม.²
มิโฮะ
มิโฮะ () เป็นหมู่บ้านที่ตั้งอยู่ในอำเภออินาชิกิ จังหวัดอิบารากิ ประเทศญี่ปุ่น
เมื่อปี ค.ศ. 2003 ตำบลนี้มีประชากรประมาณ 18,328 คน และมีความหนาแน่นของประชากร 538.58 คน/กม.² มีเนื้อที่ทั้งหมด 34.03 กม.²
แสงชัย สุนทรวัฒน์
นายแสงชัย สุนทรวัฒน์ (12 มิถุนายน พ.ศ. 2486 - 11 เมษายน พ.ศ. 2539) อดีตผู้อำนวยการองค์การสื่อสารมวลชนแห่งประเทศไทย (อ.ส.ม.ท.)
แสงชัย สุนทรวัฒน์ เกิดเมื่อวันที่ 12 มิถุนายน พ.ศ. 2486 ที่อำเภอเมืองปราจีนบุรี จังหวัดปราจีนบุรี เป็นบุตรของนายประดิษฐ์ กับนางบุญยืน สุนทรวัฒน์ เป็นน้องชายของ นายสมชาย สุนทรวัฒน์ รัฐมนตรีช่วยว่าการกระทรวงมหาดไทย และมีพี่น้องร่วม กันอีก 3 คน รวม 5 คน คือ นาง อำไพ ตรีสุวรรณ, นางสาว อำนวย สุนทรวัฒน์ แม่ชีในรัฐยูธ่าห์ สหรัฐ อเมริกา, และนายอำนาจ สุนทรวัฒน์ อดีตประธานสภาคนไทยในเท็กซัส สหรัฐอเมริกาและอดีตประธานสภามวยโลก นายแสงชัย สุนทรวัฒน์ สมรสกับนางวัชรี สุนทรวัฒน์ มีบุตรชายคนเดียว คือ นายอิสรา สุนทรวัฒน์ อดีตสมาชิกสภาผู้แทนราษฎร
นายแสงชัย เสียชีวิตด้วยการถูกลอบสังหารด้วยอาวุธปืน ขณะเดินทางกลับที่พัก โดยมีนางอุบล บุญญชโลธร เป็นผู้บงการ เมื่อวันที่ 11 เมษายน พ.ศ. 2539 สิริอายุรวม 52 ปี
แสงชัย สุนทรวัฒน์ สำเร็จการศึกษาระดับมัธยมศึกษาจากโรงเรียนอำนวยศิลป์ และ โรงเรียนเตรียมอุดมศึกษา ระดับปริญญาตรี นิติศาสตรบัณฑิต จากมหาวิทยาลัยธรรมศาสตร์ และระดับปริญญาโท ทางกฎหมาย จากประเทศสหรัฐอเมริกา และได้รับ ปรัชญาดุษฎีบัณฑิตกิตติมศักดิ์ สาขาวิชาภาษาอังกฤษ จากมหาวิทยาลัยรามคำแหง
แสงชัย ทำงานเป็นนักกฎหมายที่ประเทศสหรัฐอเมริกา ในขณะเดียวกัน แสงชัยก็มีกิจการร้านอาหาร จนกระทั่งเริ่มงานในวงการสื่อสารมวลชน ด้วยการเป็นนักเขียนคอลัมนิสต์ให้กับหนังสือพิมพ์พิมพ์ไทย และ หนังสือพิมพ์เดลินิวส์ ใน พ.ศ. 2525 ขณะที่อาศัยอยู่ที่นั่น ตามลำดับ
แสงชัย เริ่มมีชื่อเสียงจากการเป็นนักเขียนคอลัมนิสต์ คอลัมน์ "ฟุต ฟิต ฟอ ไฟ" ให้กับหนังสือพิมพ์ไทยรัฐ
เมื่อกลับมาเมืองไทย ใน พ.ศ. 2526 แสงชัยก็ยังทำงานด้านกฎหมายเช่นเดิม ก่อนที่จะเข้ารับตำแหน่งเป็นผู้อำนวยการฟอกหนังในเวลาต่อมา จนกระทั่ง พ.ศ. 2536 แสงชัยเข้ารับตำแหน่งเป็นผู้อำนวยการองค์การสื่อสารมวลชนแห่งประเทศไทย (อ.ส.ม.ท.) และได้เข้ามาเปลี่ยนแปลงวงการโทรทัศน์ไทย ตราบจนช่วงสุดท้ายของชีวิต
เคปเลอร์-452บี
เคปเลอร์-452บี () เป็นดาวเคราะห์นอกระบบที่โคจรรอบดาวดาวแคระเหลือง ตรวจจับโดย กล้องโทรทรรศน์อวกาศ "เคปเลอร์"และประกาศค้นพบครั้งแรกโดย นาซา เมื่อวันที่ 23 กรกฎาคม 2015 ซึ่งเป็นดาวดวงแรกที่ใกล้เคียงกับโลกมากที่สุดตั้งแต่การค้บพบ และโคจรอยู่ในเขตที่อยู่อาศัย
ชบาเมเปิล
ชบาเมเปิล (; ) เป็นพืชในวงศ์ชบา (Malvaceae) มีถิ่นกำเนิดในทวีปแอฟริกา เป็นไม้พุ่มสูง 1-2 เมตร ลำต้นและกิ่งก้านมีสีแดงถึงสีแดงอมม่วง มีขน ใบเป็นใบเดี่ยวรูปนิ้วมือ เว้าลึกเป็น 4 แฉก คล้ายใบเมเปิล ออกเรียงสลับ ก้านใบยาว ดอกออกเป็นดอกเดี่ยวหรือคู่ตามซอกใบ โคนดอกเชื่อมกันเป็นหลอด ปลายแยกเป็นกลีบดอกสีส้ม 5 กลีบ มีใบประดับรูปใบหอก ใจกลางดอกมีสีม่วงเข้มถึงดำ กลีบเลี้ยงมี 5 แฉก สีแดงถึงแดงอมม่วง มีเกสรตัวผู้จำนวนมาก ก้านเกสรเชื่อมกันเป็นหลอด ล้อมรอบด้วยเกสรตัวเมีย ปลายเกสรตัวเมียแยกเป็น 5 แฉก โผล่พ้นหลอดเกสรตัวผู้ ดอกจะบานช่วงเช้า และหุบตอนสาย ผลค่อนข้างกลม ยอดแหลม มีสัน มีกลีบเลี้ยงหุ้มผลไว้ ภายในมีเมล็ดจำนวนมาก ขยายพันธุ์ด้วยการเพาะเมล็ดหรือปักชำกิ่ง
ชบาเมเปิลนิยมปลูกเป็นไม้ประดับ ใบและรากสามารถรับประทานได้ ดอกนำมาทำเป็นเครื่องดื่มได้เช่นเดียวกับกระเจี๊ยบแดง
เอื้องข้าวเหนียวลิง
เอื้องข้าวเหนียวลิง เป็นกล้วยไม้ดิน ลำลูกกล้วยทรงน้ำเต้า ออกดอกแล้วทิ้งใบ ดอกสีชมพู กลีบปากเกือบกลม สีชมพูเข้ม โคนสีขาว ม้วนเป็นท่อ พบในพม่า ในไทยพบทางภาคตะวันออกเฉียงเหนือและภาคตะวันตก
วัดนิชิฮงงัน
วัดนิชิฮงงัน () หรือ วัดฮงงันตะวันตก เป็นหนึ่งในสองวัดพุทธของสำนักโจโดชินชูในนครเกียวโต อีกวัดหนึ่งคือวัดฮิงาชิฮงงัน (วัดฮงงันตะวันออก) วัดแห่งนี้ถูกจัดตั้งขึ้นใน พ.ศ. 2145 โดยโชกุนโทกูงาวะ อิเอยาซุ ซึ่งได้แยกวัดฮงงันออกเป็นสองวัดคือวัดตะวันออกและวัดตะวันตก เพื่อลดทอนอิทธิพลของสำนักโจโดชินชู
วันนิชิฮงงัน ได้รับเป็นขึ้นทะเบียนเป็นหนึ่งในสมาชิกของอนุสรณ์สถานทางประวัติศาสตร์เกียวโตโบราณ ซึ่งมีสถานะเป็นมรดกโลก
สโมสรฟุตบอลม็อลเดอ
สโมสรฟุตบอลม็อลเดอ () เป็นสโมสรฟุตบอลของม็อลเดอ ประเทศนอร์เวย์ ปัจจุบันเล่นอยู่ในเอ็ลลีเตอแซริเยิน ลีกสูงสุดของประเทศนอร์เวย์ สโมสรก่อตั้งขึ้นเมื่อวันที่ 19 มิถุนายน พ.ศ. 2454 เดิมม็อลเดอรู้จักกันในชื่อว่า อินเตอร์แนชนัล ม็อลเดอเคยชนะเลิศทิปเปลีเจียนสามสมัย (2011, 2012, 2014) นอร์วีเจียนคัพอีก 4 สมัย (1994, 2005, 2013, 2014) และเคยสิ้นสุดที่อันดับสองในตารางกว่า 7 ครั้ง ม็อลเดอเป็นหนึ่งในสองสโมสรของประเทศนอร์เวย์ที่สามารถผ่านเข้าไปเล่นในยูฟ่าแชมเปียนส์ลีก
เซแอ็ส ฟอลาแอ็ช
แซกล์สปอร์ติฟฟอลาแอ็ช () หรือรู้จักกันในชื่อว่า ฟอลาแอ็ช เป็นสโมสรฟุตบอลตั้งอยู่ที่เมืองแอ็ช-ซูร์-อาลแซ็ต ประเทศลักเซมเบิร์ก ก่อตั้งขึ้นเมื่อปี พ.ศ. 2449 โดยศาสตราจารย์ชาวบริติช ฟอลาแอ็ชเป็นสโมสรฟุตบอลแห่งแรกของประเทศลักเซมเบิร์ก และเป็นสโมสรที่ดีที่สุดของประเทศ
ฉิน หลาน
ฉิน หลาน () เป็นนักแสดงสาวชาวจีน เกิดเมื่อวันที่ 17 กรกฎาคม ค.ศ. 1981 ที่เสิ่นหยาง ประเทศจีน
ไป๋ ปิง
ไป๋ ปิง (; ชื่อภาษาอังกฤษ: Michelle Bai) เป็นนักร้องและนักแสดงจีน เกิดเมื่อวันที่ 2 พฤษภาคม พ.ศ. 2529 เป็นนักแสดงที่โด่งดังจากบท เสว่เป่าไช่ และเจ้าหญิงอวี่ซู ในเรื่อง ความฝันในหอแดง (2010) and "The Myth" (2010)
เฉิน เสี่ยวตง
เฉินเสี่ยวตง หรือ แดเนียล ชาน (; ชื่อภาษาอังกฤษ: Daniel Chan, Chan Hiu Dung)นักแสดงที่เราคุ้นหน้ากันดีจากบท หนิงไฉ่เฉิน จากโปเยโปโลเย
เฉินเสี่ยวตง ชื่อเดิมชื่อ เฉิน หจัวหยัง มีชื่อภาษาอังกฤษว่า แดเนียล ชื่อเล่นคือ ตงตง เกิดเมื่อวันที่ 3 กันยายน 1975 ที่ฮ่องกง ภูมิลำเนาเดิมอยู่ที่เซี่ยงไฮ้ สมาชิกในครอบครัวมีพ่อ แม่ น้องชายสองคนและย่า จบการศึกษาจากโรงเรียนนานาชาติ ที่ฮ่องกง
เฉินเสี่ยวตงเข้าวงการตั้งแต่อายุ 16 ปี เริ่มจากการถ่ายโฆษณาก่อน จากนั้นจึงมีคนแนะนำให้รู้จักกับอาจารย์ไต้ซือชงซึ่งปั้นดารานักร้องดังๆมามาก ดังนั้น เฉินเสี่ยวตง จึงเป็นหนึ่งในนั้นด้วย และได้เซ็นสัญญากับบริษัทดนตรีPolyGram ออกอัลบั้มชุดแรกชื่อ da kai tian kong หรือเปิดท้องฟ้า ในปี 1994 ตั้งแต่ปี 1994 – ปี 2006 เฉินเสี่ยวตงได้ออกอัลบั้มทั้งหมด 34 ชุด หน้าตาหล่อเหลาและเสียงที่มีเสน่ห์ทำให้เฉินเสี่ยวตงได้รับรางวัลดนตรีต่าง ๆ เช่น รางวัลนักร้องใหม่ยอดเยี่ยม และรางวัลเพลงที่ได้รับความนิยมที่สุด เป็นต้นทั้งจากแผ่นดินใหญ่จีน ฮ่องกงไต้หวันและต่างประเทศ
แต่ปัจจุบัน เฉินเสี่ยวตงให้ความสำคัญกับการแสดง เขาได้แสดงละครโทรทัศน์และภาพยนตร์หลายเรื่อง เช่น ละครโทรทัศน์เรื่อง โปเยโปโลเย ซึ่งแสดงร่วมกับต้าเอสดาราสาวสวยของไต้หวัน และได้รับความนิยมอย่างมากจากแฟน ๆ
เกอเรตาอาปีอินโดเนซียา
บริษัท รถไฟอินโดนีเซีย จำกัด () เป็นผู้ดำเนินงานการขนส่งระบบรางหลักในประเทศอินโดนีเซีย มีสถานะเป็นรัฐวิสาหกิจ มีบริษัทลูกคือ บริษัท รถไฟชานเมืองอินโดนีเซีย จำกัด ซึ่งดำเนินการรถไฟฟ้าชานเมืองในเขตกรุงจาการ์ตา นับตั้งแต่วันที่ 14 สิงหาคม ค.ศ. 2008.
เฉิน จิน
เฉิน จิน (; 10 มกราคม ค.ศ. 1986 —) เป็นอดีตนักกีฬาแบดมินตันชายทีมชาติจีน เขาเลิกเล่นทีมชาติในปี ค.ศ. 2013 และเป็นหัวหน้าผู้ฝึกสอนแบดมินตันทีมชาติจีน ประเภทหญิงเดี่ยว ตั้งแต่เดือนมกราคม ค.ศ. 2014
เฉินมีชื่อเดิมว่า เฉิน เผิงเฟย เกิดในปี ค.ศ. 1986 ที่หันตัน, มณฑลเหอเป่ย์, สาธารณรัฐประชาชนจีน เฉินเป็นลูกบุญธรรมของจิน เชา ผู้ฝึกสอนแบดมินตัน
ในปี ค.ศ. 2004 เขาได้แชมป์เฟรนช์โอเพนและโปลิชโอเพน ในปี ค.ศ. 2006 เขาได้แชมป์เยอรมันโอเพนและไชนามาสเตอรส์ เฉินได้เข้าสู่รอบก่อนรองชนะเลิศในการแข่งขันแบดมินตันชิงแชมป์โลก 2006 ในประเภทชายเดี่ยวโดยแพ้ อี ฮย็อน-อิลจากประเทศเกาหลีใต้ ด้วยคะแนน 21–14, 19–21, 21–12
ในปี ค.ศ. 2008 ในการแข่งขันออลอิงแลนด์โอเพน เขาชนะหลิน ตัน ด้วยคะแนน 22–20, 25–23 และได้รับเหรียญทองแรกจากการแข่งขันออลอิงแลนด์โอเพน
ในปีเดียวกัน ในการแข่งขันกีฬาแบดมินตันในโอลิมปิกฤดูร้อน 2008 ในประเภทชายเดี่ยว ที่ปักกิ่ง เขาเอาชนะ จอห์น มูดี จากนิวซีแลนด์, แอร์วิน เกลูฟเนอร์ จากฝรั่งเศส และ ซเย่ อวี้-ซิง จากจีนไทเป เขาได้เข้าสู่รอบรองชนะเลิศ และได้รับเหรียญทองแดงในที่สุด
ในปี ค.ศ. 2012 ในการแข่งขันกีฬาแบดมินตันในโอลิมปิกฤดูร้อน 2012 ในประเภทชายเดี่ยว ที่ลอนดอน เขาเอาชนะ ปแชมือสวัฟ วาคา จากโปแลนด์ ในรอบแบ่งกลุ่ม ส่วนในรอบ 16 คนสุดท้าย เขาสามารถเอาชนะ มาร์ค ซวีบลอร์ จากเยอรมนี แต่ในรอบ 8 คนสุดท้าย เขาแพ้ อี ฮย็อน-อิลจากประเทศเกาหลีใต้
สงครามเพลง (ภาพยนตร์ไทยปี พ.ศ. 2526)
สงครามเพลง เป็นภาพยนตร์ว่าด้วยธุรกิจเพลง กำกับภาพยนตร์โดย ฉลอง ภักดีวิจิตร ออกฉายเมื่อวันที่ 29 เมษายน พ.ศ. 2526 สร้างโดย บางกอกการภาพยนตร์ ของ ฉลอง ภักดีวิจิตร นำแสดงโดย ธีรพงศ์ เหลียวรักวงศ์ , เนาวรัตน์ ยุกตะนันท์ , ยอดรัก สลักใจ , เศรษฐา ศิระฉายา , พุ่มพวง ดวงจันทร์ , กรุง ศรีวิไล , พิงค์แพนเตอร์ (วงดนตรีไทย) , ฮอตเปปเปอร์ (วงดนตรี) , มานพ อัศวเทพ , ฤทธิ์ ลือชา , รณ ฤทธิชัย , สายัณห์ จันทรวิบูลย์ , ธิติมา สังขพิทักษ์ และ ดาวใต้ เมืองตรัง ภาพยนตร์ดังกล่าวยังเป็นผลงานการแสดงเรื่องแรกของพุ่มพวง ดวงจันทร์ด้วย หลังจากในปี พ.ศ. 2533 สงครามเพลงก็ได้ถูกนำมาสร้างในภาค 2 "สงครามเพลงแผน 2" นำแสดงโดย สรพงศ์ ชาตรี, สามารถ พยัคฆ์อรุณ, ทิพย์ ธรรมศิริ, ตรีรัก รักการดี สร้างโดย บางกอกเอ็นเตอร์ไพรส์ โดย ธนารุ่งโรจน์ กำกับการแสดงโดย สายัณห์ จันทรวิบูลย์ ออกฉายครั้งแรกวันที่ 15 กันยายน พ.ศ. 2533
ต่อมาภาพยนตร์เรื่องนี้ได้ถูกนำมาสร้างเป็นละครโทรทัศน์และได้มีพิธีบวงสรวงในปี พ.ศ. 2558 กำกับการแสดงโดย กัญจน์ ภักดีวิจิตร ลูกชายคนเล็กของฉลอง ภักดีวิจิตรมีนักแสดงนำอาทิ ชนาธิป โพธิ์ทองคำ ลักษณ์นารา เปี้ยทา เปาวลี พรพิมล สมชาย เข็มกลัด และ เต๋า ภูศิลป์
เรื่องราวการขับเคี่ยวแข่งขันทางธุรกิจระหว่างสองค่ายเพลง ที่ห้ำหั่นกันอย่างเอาเป็นเอาตาย ชิงไหวชิงพริบ งัดกลยุทธ์นานามาสู้กัน หรือเรียกสั้นๆ ว่าสงครามเพลง ซึ่งมีทั้งเพลงลูกทุ่ง ลูกกรุง ที่สุดเมื่อเหนื่อยหนักหมดแรง จึงไม่มีใครเป็นผู้ชนะ
ภูมิอากาศแบบทุ่งหญ้าสะวันนา
ภูมิอากาศแบบทุ่งหญ้าสะวันนา หรือ ภูมิอากาศแบบทุ่งหญ้าเมืองร้อน เป็นประเภทของภูมิอากาศซึ่งได้รับการแบ่งประเภทตามระบบการแบ่งเขตภูมิอากาศแบบเคิพเพินให้แทนด้วยตัวอักษร "Aw" และ "As"
ภูมิอากาศแบบทุ่งหญ้าสะวันนามีอุณหภูมิเฉลี่ยในแต่ละเดือนมากกว่า 18 องศาเซลเซียสในทุก ๆ เดือนของปี และสามารถกล่าวได้ว่ามีฤดูแล้ง โดยฤดูที่แล้งที่สุดมีปริมาณหยาดน้ำฟ้าน้อยกว่า 60 มิลลิเมตร โดยภูมิอากาศแบบทุ่งหญ้าสะวันนานี้มีปริมาณน้ำฝนต่ำกว่าภูมิอากาศแบบมรสุมเขตร้อน และมีฤดูแล้งที่มากกว่าอย่างเห็นได้ชัด
โมโตฮิโระ ฮาตะ
โมโตฮิโระ ฮาตะ (秦基博) เกิดเมื่อวันที่ 11 ตุลาคม 1980 เป็นนักร้อง, นักแต่งเพลงชาวญี่ปุ่น ออกอัลบัมแรกในปีพ.ศ. 2549 กับค่ายเพลงยักษ์ใหญ่ BMG Japan ในชื่อเพลงชินคุโระ (シンクロ) โมโตฮิโระมีความสูง 178 เซนติเมตร หมู่เลือดเอ มีพี่น้อง 3 คน
ฮาตะเป็นน้องคนสุดท้อง เขาย้ายไปอยู่จังหวัดโยโกฮามะตั้งแต่อายุ 2 ขวบ เขาเริ่มเล่นกีตาร์ตั้งแต่อายุ 3 ขวบหลังจากพี่ชายคนโตได้รับเงินจำนวน 3,000 เยนจากเพื่อน ในช่วงมัธยมต้น ฮาตะเริ่มแต่งเพลง และเริ่มทำงานอย่างจริงจังในฐานะนักดนตรีในช่วงมัธยมปลาย
ในปีพ.ศ. 2542 ฮาตะแสดงคอนเสิร์ตครั้งใหญ่ครั้งแรกที่ F.A.D Yokohama live house หลังจากโดนเพื่อนทาบทาม
ในปีพ.ศ. 2557 ภาพยนตร์เรื่อง Stand by me Doraemon นำเพลงคำสัญญาของดอกทานตะวัน (ひまわりの約束) ไปใช้เป็นเพลงประกอบภาพยนตร์
ฉนวนวาคาน
ฉนวนวาคาน () เป็นพื้นที่ทางทิศตะวันออกเฉียงเหนือของประเทศอัฟกานิสถานที่ยื่นออกไปจรดสาธารณรัฐประชาชนจีน และคั่นระหว่างสาธารณรัฐทาจิกิสถาน กับสาธารณรัฐอิสลามปากีสถาน  ยาวประมาณ 350 กิโลเมตร และกว้างประมาณ 13-65 กิโลเมตร พื้นที่ส่วนใหญ่เป็นภูเขาสูง มีเทือกเขาปามีร์อยู่ทางทิศเหนือ และเทือกเขาการาโกรัมทางทิศใต้ ฉนวนวาคานเป็นต้นแม่น้ำปันจ์และแม่น้ำปามีร์ ซึ่งไหลมารวมกันกลายเป็นแม่น้ำอามูดาร์ยา และเป็นพื้นที่ยุทธศาสตร์สำคัญมาตั้งแต่สมัยโบราณ
ฟุตบอลทีมชาติบอสเนียและเฮอร์เซโกวีนา
ฟุตบอลทีมชาติบอสเนียและเฮอร์เซโกวีนา (บอสเนียน: Nogometna/Fudbalska reprezentacija Bosne i Hercegovine; ซีริลลิก: Ногометна/Фудбалска репрезентација Боснe и Херцеговинe) อยู่ภายใต้การควบคุมของสมาคมฟุตบอลบอสเนียและเฮอร์เซโกวีนา ทีมชาติบอสเนียและเฮอร์เซโกวีนามีผลงานที่ดีที่สุดคือการเข้ารอบแบ่งกลุ่มใน ฟุตบอลโลก 2014 ครั้งแรก
รายชื่อผู้เล่นที่ลงแข่งขันใน ฟุตบอลโลก 2018 รอบคัดเลือก พบกับ วันที่ 13 พฤศจิกายน 2016
"ข้อมูลการลงเล่นและการทำประตูนับถึงวันที่ 13 พฤศจิกายน หลังจากการพบกับ"
แพน โรน
แพน โรน (Pan Ron; ภาษาเขมร: ប៉ែន រ៉ន, การออกเสียง: [paen rɑːn])เป็นนักร้องและแต่งเพลงชาวกัมพูชา ที่เป็นที่นิยมมากในช่วง พ.ศ. 2503 – 2513 และเป็นนักร้องโด่งดังระดับประเทศใน พ.ศ. 2509 เมื่อได้อัดแผ่นเสียงกับสิน สีสมุท เธอได้ร้องเพลงไว้กว่าร้อยเพลง และแต่งร้องเองหลายเพลง ชีวิตส่วนตัวของเธอไม่เป็นที่รู้จักกันมากนัก เพราะนิยมเก็บตัวมากกว่า เธอเสียชีวิตในช่วงที่เขมรแดงปกครองประเทศ น้องสาวของเธอคือแพน โรมกล่าวว่า โรนรอดชีวิตจนกระทั่งทหารเวียดนามรุกราน และเธอได้หายสาบสูญไป ซึ่งเขมรแดงได้ฆ่าผู้คนจำนวนมากในเวลานั้น
วี่น-มอง (นักมวยสากล)
วี่น-มอง (, ) เป็นนักมวยสากลสมัครเล่นชาวพม่า เกิดเมื่อ 1 กุมภาพันธ์ พ.ศ. 2489 ได้ติดทีมชาติพม่าเข้าร่วมการแข่งขันกีฬาโอลิมปิก พ.ศ. 2515 ที่มิวนิก ประเทศเยอรมนีตะวันตก โดยเข้าแข่งขันในรุ่นแบนตัมเวต แต่เป็นฝ่ายแพ้ออร์ลันโด มาร์ติเนซ จากคิวบา ตกรอบสอง นอกจากนั้น ยังเคยติดทีมชาติพม่าเข้าแข่งขันกีฬาเอเชียนเกมส์ เคยได้เหรียญทองแดงในรุ่นแบนตัมเวตเมื่อ พ.ศ. 2509 ที่กรุงเทพฯ และได้เหรียญเงินรุ่นเดิมเมื่อ พ.ศ. 2513 ที่กรุงเทพฯ
เต้น-มหยิ่น
เต้น-มหยิ่น () เป็นนักมวยสากลสมัครเล่นชาวพม่า เกิดเมื่อ 14 มกราคม พ.ศ. 2479 ที่ย่างกุ้ง เคยติดทีมชาติพม่าเข้าแข่งขันกีฬาโอลิมปิกถึงสามครั้งคือ พ.ศ. 2499 ที่เมลเบิร์น พ.ศ.2503 ที่โรม และ พ.ศ. 2507 ที่โตเกียว ประเทศญี่ปุ่น แต่ไม่ได้เหรียญรางวัล และได้เหรียญทองในการแข่งขันมวยสากลสมัครเล่นรุ่นแบนตัมเวตในกีฬาเอเชียนเกมส์ พ.ศ. 2501 ที่โตเกียว
วี่น-มอง
วี่น-มอง (, ; 17 เมษายน พ.ศ. 2459 – 4 กรกฎาคม พ.ศ. 2532) เป็นประธานาธิบดีคนที่ 3 แห่งสหภาพพม่า เขาได้รับการแต่งตั้งให้เป็นประธานาธิบดีโดยนายกรัฐมนตรีอู้นุเมื่อเดือนมีนาคม พ.ศ. 2500 เขาดำรงตำแหน่งเป็นเวลา 5 ปี จนกระทั่งวันที่ 2 มีนาคม พ.ศ. 2505 พลเอก เนวี่น จึงได้กระทำรัฐประหารรัฐบาลของอู้นุ
พรีเมียร์ลีกเอเชียโทรฟี ฤดูกาล 2015
พรีเมียร์ลีกเอเชียโทรฟี ฤดูกาล 2015 เป็นการแข่งขันครั้งที่ 7 ของ พรีเมียร์ลีกเอเชียโทรฟี. อาร์เซนอล, เอฟเวอร์ตัน, สโตก ซิตี และ สิงคโปร์ ซีเลคชัน XI เข้าร่วมการแข่งขันสำหรับพรีเมียร์ลีกเอเชียโทรฟี. จะจัดขึ้นที่ประเทศสิงคโปร์ที่ สนามกีฬาแห่งชาติ ตั้งแต่วันที่ 15–18 กรกฎาคม พ.ศ. 2558 (ค.ศ. 2015). นัดชิงอันดับที่ 3/4 และนัดชิงชนะเลิศเล่นในวันที่ 18 ของเดือนกรกฎาคม พ.ศ. 2558 (ค.ศ. 2015).
"เวลาเตะทั้งหมดคือเวลาท้องถิ่น" (UTC+08:00).
กรกฎาคม พ.ศ. 2558
กรกฎาคม พ.ศ. 2558 เป็นเดือนที่ 7 ของปี พ.ศ. 2558 วันแรกของเดือนเป็นวันพุธ และวันสุดท้ายของเดือนเป็นวันศุกร์
จาง ยฺหวินหลง
จาง ยฺหวินหลง (; เกิด 2 มีนาคม ค.ศ. 1988) เป็นนักแสดงชายชาวจีน จบการศึกษาจากสถาบันภาพยนตร์ปักกิ่ง
ภูมิอากาศแบบเมดิเตอร์เรเนียน
ภูมิอากาศแบบเมดิเตอร์เรเนียน เป็นภูมิอากาศที่ปรากฏในบริเวณเมดิเตอร์เรเนียน และเป็นหนึ่งในภูมิอากาศแบบเขตกึ่งเขตร้อนนอกจากดินแดนบริเวณทะเลเมดิเตอร์เรเนียนแล้วนั้น สหรัฐอเมริกายังเป็นอีกดินแดนหนึ่งที่มีภูมิอากาศแบบนี้ โดยส่วนมากจะอยู่บริเวณรัฐแคลิฟอร์เนีย และทางตะวันตกเฉียงใต้ของรัฐออริกอน ภูมิอากาศแบบนี้ยังพบได้มากในรัฐเวสเทิร์นออสเตรเลียและรัฐเซาท์ออสเตรเลีย, ทางตะวันตกเฉียงใต้ของประเทศแอฟริกาใต้, บางส่วนของเอเชียกลาง, และตอนกลางของประเทศชิลี
พืชท้องถิ่นในบริเวณที่มีภูมิอากาศแบบเมดิเตอร์เรเนียนต้องปรับตัวเพื่อให้สามารถมีชีวิตอยู่รอดได้นาน เพื่อให้มีชีวิตรอดผ่านความแห้งแล้งในฤดูร้อนและความชื้นอย่างมากในฤดูหนาว ตัวอย่างพืชพันธุ์ในภูมิอากาศแบบเมดิเตอร์เรเนียน ดังนี้
สังเวียนเดือด
สังเวียนเดือด () เป็นภาพยนตร์อเมริกันในปี ค.ศ. 2015 กำกับโดยแอนทวอน ฟูควา และเขียนโดยเคิร์ต ซัทเทอ นำแสดงโดย เจค จิลเลินฮาล, ฟอเรสต์ วิตเทกเกอร์ และราเชล แม็กอดัมส์ ภาพยนตร์เรื่องนี้ออกฉายเมื่อวันที่ 24 กรกฎาคม ค.ศ. 2015 โดยบริษัท ไวน์สไตน์
บิลลี่ โฮป (เจค จิลเลนฮาล) นักมวยผู้ยิ่งใหญ่ที่กำลังอยู่บนจุดสูงสุดของอาชีพ แต่แล้ววันหนึ่ง เขาก็ต้องสูญเสียภรรยาสุดที่รัก มอรีน (ราเชล แม็กอดัมส์) อย่างไม่มีวันกลับ ซ้ำร้ายเขาต้องสูญเสียสิทธิ์การเลี้ยงดูลูกสาวตามกฎหมายเนื่องจากพฤติกรรมก้าวร้าวของเขาเอง โลกที่เขาสร้างมากับมือเหมือนพังทลายไปต่อหน้าต่อตา แต่ชีวิตก็ยังมีความหวังที่จะกลับคืนวงการ เขาจึงมุ่งมั่นฝึกฝนโดยมี ไททัส (ฟอเรสท์ วิทเทคเกอร์) เป็นเทรนเนอร์และสู้สุดใจเพื่อชื่อเสียงและทวงศักดิ์ศรีของคนเป็นพ่อให้ได้เพลง Cry For Love ของภาพยนตร์ สังเวียนเดือด ท่วงทำนองต่าง ๆ ที่ปรากฏในภาพยนตร์ทั้งหมดนั้นได้ เจมส์ ฮอร์เนอร์ นักแต่งเพลงชั้นยอดแห่งวงการ (ผู้คว้ารางวัลออสการ์จากเพลงประกอบภาพยนตร์ ไททานิค) มาช่วยแต่งท่วงทำนองความเข้มข้นและดราม่า ซึ่งเพลง Cry For Love ก็เป็นเพลงสุดท้ายของเขา ก่อนที่จะเสียชีวิตในวันที่ 22 มิถุนายน ค.ศ. 2015 ด้วยอุบัติเหตุเครื่องบินตก
ต่อมาในเพลง Beast เป็นเพลงต้นฉบับของ Rob Bailey & The Hustle Standard กลุ่มศิลปินที่โด่งดังจากยูทูบ โดยเพลงนี้ถูกนำมารีมิกซ์ นอกจากนี้ยังได้ "เอ็มมิเน็ม" แรพเปอร์ชื่อดัง มาแต่งเพลงและร้องประกอบภาพยนตร์ให้ถึง 2 เพลง โดยเพลง Phenomenal เป็นเพลงแนวฮิปฮอปสูง ผสานกับความเข้มข้นของดนตรีที่ถ่ายทอดพลังที่ซ่อนเร้นของตัวละคร บิลลี่ โฮป เอาไว้ โดยเอ็มมิเน็ม เล่าถึงการแต่งเพลงนี้ไว้ว่า "มันต่างกับตอน 8 Miles พอควรเพราะครั้งนี้ผมต้องนึกตัวละครที่ เจค เป็นคนเล่น ไม่ใช่ตัวผมเองเหมือนใน 8 Miles โดยผมต้องทำให้แน่ใจว่าผมได้ใส่ทุกอารมณ์ทุกสถานการณ์ที่ตัวละครรู้สึกลงไปครบถ้วนโดยที่ตัวผมเองก็รู้สึกกับมันไปด้วย"
โมฮัมเหม็ด ดาวูด ข่าน
โมฮัมเหม็ด ดาวูด ข่าน (; ; 18 กรกฎาคม ค.ศ. 1909 – 28 เมษายน ค.ศ. 1978) เป็นนักการเมืองชาวอัฟกานิสถาน เป็นประธานาธิบดีคนแรกของอัฟกานิสถาน (ค.ศ. 1973–1978)
โมฮัมเหม็ด ดาวูด ข่านเกิดที่กรุงคาบูล เมื่อ ค.ศ. 1909 เป็นโอรสของเจ้าชายโมฮัมเหม็ด อะซิซ ข่าน ผู้ทรงเป็นลูกพี่ลูกน้องพระเจ้าโมฮัมหมัด นาดีร์ ชาห์ ในวัยเด็ก ดาวูด ข่านสนใจด้านการเมือง หลังจบการศึกษาจากฝรั่งเศส เขาดำรงตำแหน่งรัฐมนตรีหลายกระทรวง ก่อนที่จะได้รับตำแหน่งนายกรัฐมนตรีอัฟกานิสถาน ในปี ค.ศ. 1953 เขามีนโยบายเป็นมิตรกับสหภาพโซเวียตและสนับสนุนการรวมชาวพัชตุนในปากีสถาน ซึ่งนโยบายดังกล่าวทำให้อัฟกานิสถานต้องประสบปัญหาเศรษฐกิจ ความขัดแย้งระหว่างปากีสถานและอัฟกานิสถานดำเนินไปจนกระทั่งดาวูด ข่านถูกบีบให้ลาออกจากตำแหน่งในปี ค.ศ. 1963 10 ปีต่อมา (ค.ศ. 1973) ดาวูด ข่านที่ได้รับการสนับสนุนจากพรรคประชาธิปไตยประชาชนอัฟกานิสถาน (PDPA) ก็ยึดอำนาจจากพระเจ้าโมฮัมหมัด ซาฮีร์ ชาห์ เปลี่ยนอัฟกานิสถานเป็นสาธารณรัฐ และแต่งตั้งตนเองเป็นประธานาธิบดี เขาเริ่มนโยบายสมัยใหม่หลายอย่าง และในขณะเดียวกันก็กำจัดกลุ่มคนที่เป็นภัยต่ออำนาจของเขา ความขัดแย้งระหว่างดาวูด ข่านกับพรรค PDPA มาถึงจุดแตกหักในปี ค.ศ. 1978 เมื่อผู้นำฝ่ายซ้ายคนหนึ่งของพรรคถูกสังหาร ทำให้เกิดการลุกฮือจนกระทั่งวันที่ 27 เมษายน ค.ศ. 1978 เกิดการปฏิวัติเซาร์ (Saur Revolution) นำโดยพรรค PDPA ตัวดาวูด ข่านและครอบครัวถูกสังหารในวันต่อมา
ในปี ค.ศ. 2008 มีการค้นพบหลุมศพของดาวูด ข่านและครอบครัวที่นอกกรุงคาบูล และมีการจัดงานศพแบบรัฐพิธีในปีต่อมา
ดอนัลด์ รัมส์เฟลด์
รัมส์เฟลด์เกิดในนครชิคาโก รัฐอิลลินอยส์ เขาเข้าศึกษาที่มหาวิทยาลัยพรินซ์ตัน และจบการศึกษาสาขารัฐศาสตร์ใน พ.ศ. 2497 จากนั้นก็เข้าประจำการในกองทัพเรือสหรัฐเป็นเวลาสามปี เขาเข้าลงสมัครชิงตำแหน่งส.ส.จากรัฐอิลลินอยส์ และชนะเลือกตั้งในปี 2505 ในวัย 30 ปี ต่อมารัมส์เฟลด์ยอมรับคำชวนของประธานาธิบดี ริชาร์ด นิกสัน ให้ดำรงตำแหน่งผู้อำนวยการสำนักงานโอกาสทางเศรษฐกิจ และได้รับแต่งตั้งเป็นที่ปรึกษาประธานาธิบดี ก่อนที่ต่อมาจะได้เป็นผู้แทนสหรัฐประจำนาโต้ เขาถูกเรียกตัวกลับมายังสหรัฐในเดือนสิงหาคม ปี 2517 เพื่อรับตำแหน่งเสนาธิการทำเนียบขาว ภายใต้ประธานาธิบดี เจอรัลด์ ฟอร์ด เขาดำรงตำแหน่งนี้เพียงปีเศษก็สละตำแหน่งนี้ให้แก่ ดิก ชีนีย์ เจ้าหน้าที่รุ่นน้องของเขา เพื่อไปรับตำแหน่งรัฐมนตรีกลาโหมในปี 2518
ภายหลังประธานาธิบดีฟอร์ดแพ้การเลือกตั้งในปี 2519 รัมส์เฟลด์ก็กลับไปดูแลธุรกิจส่วนตัว ต่อมาเขาได้ดำรงตำแหน่งประธานบริหารบริษัทเวชภัณฑ์ และต่อมาไปบริหารบริษัทเครื่องรับโทรทัศน์ และไปบริหารบริษัทเทคโนโยลีชีวภาพ ก่อนที่ในปลายปี 2543 เขาได้รับคำชวนให้มาเป็นรัฐมนตรีกลาโหม จากรองประธานาธิบดี ดิก ชีนีย์ ผู้เคยเป็นรุ่นน้องของเขาในทำเนียบขาว และได้รับการรับรองและแต่งตั้งในเดือนมกราคม 2554 ในช่วงการเป็นรัฐมนตรีกลาโหมของประธานาธิบดีบุชนี้เอง รัมส์เฟลด์เป็นผู้มีส่วนสำคัญในการวางแผนและสั่งการปฏิบัติการตอบโต้กลับจากเหตุวินาศกรรม 11 กันยายน ซึ่งเป็นเหตุจุดชนวนสงครามสองครั้ง อันได้แก่ สงครามในอัฟกานิสถาน และ สงครามอิรัก
ในตอนบ่ายของวันที่ 11 กันยายน 2001 รัมส์เฟลด์ได้ออกคำสั่งด่วนให้ตรวจสอบและหาหลักฐานความเชื่อมโยงกับอิรัก เขายังแนะนำอีกว่าชาติที่สนับสนุนการก่อการร้ายอย่าง ซูดาน, ลิเบีย, อิรัก และ อิหร่าน อาจจะให้ที่หลบภัยแก่ผู้ก่อการร้ายหากสหรัฐเข้าโจมตีอัฟกานิสถาน ภายหลัง รัมส์เฟลด์ยังระบุในหนังสือ "Known and Unknown" ว่า ""คนมักเขียนว่าฝ่ายบริหารของบุชมัวแต่เพ่งเล็งไปที่อิรักหลัง 9/11 นักวิเคราะห์ข่าวก็บอกว่าการที่ประธานาธิบดีบุชและที่บรรดาที่ปรึกษาออกมาสงสัยว่าซัดดัม ฮุสเซนอาจจะอยู่เบื้องหลังการโจมตีนั้นเป็นเรื่องที่แปลกและดูหมกมุ่น ผมเองก็ไม่เคยเข้าใจในประเด็นนี้ ผมไม่รู้ว่าอิรักเกี่ยวหรือไม่เกี่ยว แต่มันจะกลายเป็นว่าฝ่ายบริหารไร้ความรับผิดชอบถ้าไม่มีใครออกมาตอบคำถาม""
ภายหลังสหรัฐประกาศสงครามในอิรัก รัมส์เฟลด์เข้าร่วมการประชุมเพื่อรับฟังแผนการณ์ในอิรักของกระทรวงกลาโหม ซึ่งเสนอที่จะส่งทหารราวห้าแสนนายเข้าปฏิบัติการ รัมส์เฟลด์คิดว่าเป็นจำนวนที่มากเกินไป และคัดค้านความคิดนี้มาตลอด เขากดกันไปยังพลเอกทอมมี่ แฟรงก์ ผบ.กองบัญชาการส่วนกลาง ให้ลดจำนวนทหารเหลือสี่แสนนาย ซึ่งพลเอกแฟรงก์ก็คัดค้านและยืนยันที่จะต้องคงทหารที่ระดับเดิม
สโมสรฟุตบอลบุรีรัมย์ ยูไนเต็ด ในฤดูกาล 2558
สโมสรฟุตบอลบุรีรัมย์ ยูไนเต็ด ในฤดูกาล 2558 นับเป็นฤดูกาลที่ 4 ของบุรีรัมย์ ยูไนเต็ดในไทยพรีเมียร์ลีก
โดยภาพรวมในฤดูกาลนี้ของบุรีรัมย์ ยูไนเต็ด ประสบความสำเร็จอย่างมาก โดยคว้าแชมป์ได้ถึง 5 รายการที่ลงแข่งขันในประเทศ (ไทยพรีเมียร์ลีก, ไทยเอฟเอคัพ, ไทยลีกคัพ, ฟุตบอลถ้วยพระราชทาน และแม่โขงคลับแชมเปียนชิพ) และนับเป็นสโมสรฟุตบอลที่ 2 ของโลกด้วยที่ทำเช่นนี้ได้
ตารางคะแนน
บุรีรัมย์ ยูไนเต็ดอยู่ในกลุ่ม เอฟ ร่วมกับ กัมบะ โอซะกะ จาก ญิ่ปุ่น ,ซองนัม เอฟซี จาก เกาหลีใต้ และกว่างโจว อาร์แอนด์เอฟ จาก จีน
ตารางคะแนน กลุ่ม เอฟ
อิลสลิก
อิลสลิก (อังกฤษ: Illslick) หรือชื่อจริงว่า ทิฆัมพร เวชไทยสงค์ (ชื่อเล่น: โต้ง, อิล) เป็นนักร้องแร็ปและนักแต่งเพลงสัญชาติไทย ซึ่งไม่มีสังกัดกับค่ายเพลงใด ๆ เป็นศิลปินที่รู้จักกันดีในแวดวงเพลงใต้ดิน
เริ่มแรก อิลสลิกเริ่มมีชื่อเสียง จากการแข่ง Battle จนกระทั่งปี 2008 อิลสลิกได้แชมป์ SEA Audio Battle Vol.1
และต่อมา ประมาณปี พ.ศ. 2553 เพลงของอิลสลิกก็กลายเริ่มเป็นที่รู้จักอย่างกว้างขวางมากขึ้น เช่น เพลง "รักเมียที่สุดในโลก" "M-LEG" "จูบ" "ดาวค้างฟ้า" "ถ้าหากโลกนี้ไม่มีดวงจันทร์" และเพลงอื่น ๆ อิลสลิกเป็นนักร้องแร็ปที่ร้องเพลงแร็ปแนวสโลว์แจม (Slow jam) เช่น Bone thugs หรือ Twista ผลงานเพลงที่เขาได้แต่งส่วนใหญ่เป็นมิกซ์เทป เขาเป็นผู้ที่มีความสนใจในดนตรีฮิปฮอปในช่วงมัธยม โดยเขาเริ่มทำผลงานเพลงตั้งแต่เขาอายุ 17 ปี ได้แชมป์ Audio Battle นอกจากนี้ เขายังเป็นนักร้องคนหนึ่งที่มีสำเนียงการร้องเป็นเอกลักษณ์ นั่นคือมีสำเนียงการร้องเป็นสำเนียงแบบคำเมือง ซึ่งเป็นภาษาถิ่นของภาคเหนือ ปัจจุบัน Illslick มีผู้ติดตาม 2 ล้านกว่าคนบนยูทูป Illslick ได้ปล่อยเพลงที่มีชื่อว่า ถ้าเธอต้องเลือก เมื่อเดือนมีนาคมผลตอบรับเพลงนี้ดีมาก ล่าสุดเพลงนี้มียอดวิวทะลุ 250 ล้าน วิวเป็นที่เรียบร้อย
Illslick เป็นศิลปินอิสระคนแรกที่จารึกชื่อบนยูทูปที่มีผู้ติดตามล้านคนก่อนใคร
อิลสลิกได้ออกจำหน่ายอัลบั้ม "โนอะพอโลจีส์" (No Apologies) เมื่อวันที่ 24 มีนาคม พ.ศ. 2557 ในเว็บไซต์ร้านไอทูนส์ และแอมะซอน.คอม
รัฐอิสลามอัฟกานิสถาน
รัฐอิสลามอัฟกานิสถาน (, ) เป็นรัฐบาลที่ปกครองอัฟกานิสถานช่วงหลังจากที่สาธารณรัฐประชาธิปไตยอัฟกานิสถานล่มสลาย ต่อมาในปี ค.ศ. 1996 เมื่อกลุ่มตอลิบานยึดพื้นที่ส่วนใหญ่ของประเทศไว้ได้ และสถาปนา "เอมิเรตอิสลามอัฟกานิสถาน" รัฐบาลรัฐอิสลามได้ย้ายศูนย์กลางอำนาจไปที่ตอนเหนือของอัฟกานิสถาน และรวมตัวในชื่อ "แนวร่วมอิสลามเพื่อการปลดปล่อยอัฟกานิสถาน" ทำการสู้รบกับกลุ่มตอลิบานเรื่อยมาจนถึง ค.ศ. 2001 เมื่อรัฐบาลตอลิบานถูกล้มล้างและมีการสถาปนา "สาธารณรัฐอิสลามอัฟกานิสถาน"
เอมิเรตส์คัพ 2015
เอมิเรตส์คัพ 2015 เป็นการแข่งขันฟุตบอลกระชับมิตรทัวร์นาเมนต์ทีมชายช่วงปรี-ซีซันภายในสองวัน เจ้าภาพจัดการแข่งขันโดย สโมสรจาก พรีเมียร์ลีก อาร์เซนอล และจัดขึ้นที่ เอมิเรตส์สเตเดียม, สนามเหย้าของสโมสร.
นี่จะเป็นครั้งที่แปดของการแข่งขันที่มีสีทีมเข้าร่วมการแข่งขัน. ทั้งนี้, เป็นการรวบรวมทีมตามธรรมเนียมรายการนี้ ได้แก่ เจ้าภาพ อาร์เซนอล ของ พรีเมียร์ลีก, ลียง ของ ลีกเอิง, บียาร์เรอัล ของ ลาลีกา และ ว็อลฟส์บูร์ก ของ บุนเดสลีกา.การแข่งขันจะเกิดขึ้นในช่วงวันหยุดสุดสัปดาห์ของวันที่ 25–26 กรกฎาคม พ.ศ. 2558 (ค.ศ. 2015).
ระบบการให้คะแนนตามปกติทีมที่ได้ 3 คะแนนสำหรับ ชนะ, 1 คะแนนสำหรับ เสมอ และ 0 สำหรับ แพ้ ถือเป็นการส่งเสริมโดยนำคะแนนที่ได้บวกรวมกับแต่ละประตูที่ทำได้. บาเลนเซีย ชนะ เมื่อปี ค.ศ. 2014, แต่ไม่ได้กลับไปป้องกันตำแหน่งของพวกเขา.
เปิดสนามสองนัดในวันที่ 25 กรกฎาคม, โดยมีการแข่งขันดังต่อไปนี้จะดำเนินไปจนถึงวันที่ 26 กรกฎาคม. นัดแรกของสองวันเริ่มต้นแข่งขันที่เวลา 14:00 BST 20:00 (เวลาไทย). กับนัดที่สองเริ่มต้นที่เวลา 16:20 BST, 22:20 (เวลาไทย).
แต่ละทีมจะลงเล่นสองนัด. กับสามคะแนนที่ได้สำหรับผลชนะ, หนึ่งคะแนนสำหรับผลเสมอ, และทุกคะแนนสำหรับทุกประตูที่ทำได้. นอกจากนี้การยิงเข้ากรอบจะถูกนำเข้ารายงานและใช้ในการตัดสินใจหาผู้ชนะการแข่งขันถ้ากรณีมีทีมวัดผลงานเท่ากันที่คะแนนและผลต่างประตูได้-เสีย.
รายชื่อธงเรือในประเทศโปแลนด์
หน้านี้คือรายชื่อธงเรือต่างๆ ที่ใช้อยู่ใน กองทัพเรือโปแลนด์.
ธงหน่วยงานพิเศษต่างๆ ของรัฐ เป็นสิ่งที่ใช้สำหรับเรือในราชการของฝ่ายพลเรือนในขณะปฏิบัติหน้าที่ ธงเหล่านี้ใช้การออกแบบขั้นพื้นฐานเหมือนกัน กล่าวคือ พื้นธงสีขาว มีแถบกว้างขนาด 1 ใน 5 ส่วนของธง พาดที่กลางธงตามแนวยาว กลางธงแต่ละธงนั้นมีรูปตราแผ่นดินซ้อนทับบนรูปสมอสีเหลืองทอง ซึ่งสมอดังกล่าวสูง 3 ใน 5 ส่วนของความกว้างธง แถบสีแนวยาวที่กลางธงนั้นเว้นเป็นช่องไว้ ไม่สัมผัสกับรูปสมอหรือตราอาร์ม ส่วนการระบุว่าเรือดังกล่าวสังกัดหน่วยงานใดนั้นจะกระทำด้วยการใช้สีของแถบกลางธง
กฤษฎา บุญราช
กรรมการ ในคณะกรรมการจัดกิจกรรมเฉลิมฉลองครบรอบ 100 ปี การประกาศใช้ธงไตรรงค์เป็นธงชาติไทย ตามคำสั่งนายกรัฐมนตรีที่ 210/2559
ผอ.ศปป.2 กองอำนวยการรักษาความมั่นคงภายในราชอาณาจักร ประธานกรรมการการไฟฟ้านครหลวง รองประธานกรรมการคนที่หนึ่ง ในคณะกรรมการกำกับการทวงถามหนี้
รองประธานกรรมการคนที่สอง ในคณะกรรมการจัดรูปที่ดินกลาง รองประธานกรรมการในคณะกรรมการส่งเสริมกิจการฮัจย์
แห่งประเทศไทย กรรมการอื่นในคณะกรรมการธนาคารอาคารสงเคราะห์ กรรมการในคณะกรรมการบริหารการพัฒนาระเบียงเศรษฐกิจพิเศษภาคตะวันออก กรรมการในคณะกรรมการนโยบายการบริหารจัดการ
การทำงานของคนต่างด้าว กรรมการและผู้ช่วยเลขานุการในคณะกรรมการเตรียมการเพื่อสร้างความสามัคคีปรองดอง ในรัฐบาล พลเอก ประยุทธ์ จันทร์โอชา ตามคำสั่งนายกรัฐมนตรีที่ 7/2560 และเป็นอดีตอธิบดีกรมการปกครอง อดีตผู้ว่าราชการจังหวัดสงขลา อดีตผู้ว่าราชการจังหวัดยะลา อดีตคณะกรรมการยุทธศาสตร์ด้านการพัฒนาจังหวัดชายแดนภาคใต้
กฤษฎา บุญราช เกิดเมื่อวันที่ 5 กรกฎาคม พ.ศ. 2500 จบการศึกษาระดับปริญญาตรีจากคณะรัฐศาสตร์ (สิงห์ทอง) มหาวิทยาลัยรามคำแหง และคณะนิติศาสตร์ มหาวิทยาลัยเชียงใหม่ จบปริญญาโท คณะรัฐศาสตร์ มหาวิทยาลัยธรรมศาสตร์
กฤษฎา บุญราช เริ่มรับราชการในสังกัดศูนย์รับผู้อพยพ อำเภอเชียงของ จังหวัดเชียงราย สังกัดสำนักงานปลัดกระทรวงมหาดไทย เคยทำหน้าที่เลขานุการปลัดกระทรวงมหาดไทย (เจริญจิตต์ ณ สงขลา) เคยเป็นนายอำเภอในระหว่างปี พ.ศ. 2537 ถึงปี พ.ศ. 2546 ได้แก่ อำเภอดอยเต่า อำเภอแม่อาย อำเภอฝาง จังหวัดเชียงใหม่ อำเภอเมืองอ่างทอง จังหวัดอ่างทอง และอำเภอเมืองปทุมธานี จังหวัดปทุมธานี ต่อมาได้รับแต่งตั้งเป็นผู้ตรวจราชการกรมการปกครอง
ในปี พ.ศ. 2549 เป็นรองผู้ว่าราชการจังหวัดยะลา และในปี พ.ศ. 2554 ได้รับแต่งตั้งเป็นผู้ว่าราชการจังหวัดสงขลา ในขณะที่ดำรงตำแหน่งผู้ว่าราชการจังหวัดสงขลา เขาได้เข้าร่วมในการชุมนุมกับกลุ่ม กปปส. ในการเดินทางไปที่ศาลากลางจังหวัดสงขลา เมื่อวันที่ 27 พฤศจิกายน พ.ศ. 2556โดยให้เหคุผลว่าเพื่อไม่ให้กลุ่มผู้ชุมนุมทำลายศาลากลางจังหวัด
กฤษฎา บุญราช ได้รับแต่งตั้งเป็นปลัดกระทรวงมหาดไทย ต่อจากนาย วิบูลย์ สงวนพงศ์ เมื่อวันที่ 1 ตุลาคม พ.ศ. 2558 นับเป็นปลัดกระทรวงมหาดไทยคนแรกที่จบการศึกษาจากคณะรัฐศาสตร์ มหาวิทยาลัยรามคำแหง (สิงห์ทอง)
วันที่ 1 พฤศจิกายน 2559 ได้รับแต่งตั้งเป็น กรรมการอื่นในคณะกรรมการธนาคารอาคารสงเคราะห์
ได้รับพระราชทานยศ นายกองเอก ในปี พ.ศ. 2550
เดเอ็ฟเอ็ล-ซูเพอร์คัพ
เดเอ็ฟเอ็ล-ซูเพอร์คัพ เป็นการแข่งขันฟุตบอลนัดเดียวจบในประเทศเยอรมนี โดยเป็นการแข่งขันระหว่างแชมป์บุนเดสลีกา และแชมป์เดเอฟเบโพคาล จัดขึ้นโดย
ด้านล่างเป็นรายชื่อทีมที่ชนะเลิศซูเปอร์คัพ
เมลิสซา แม็กคาร์ธี
เมลิสซา แอน แม็กคาร์ธี (; เกิด 26 สิงหาคม ค.ศ. 1970) เป็นนักแสดง นักเขียนและผู้กำกับภาพยนตร์ชาวอเมริกัน มีชื่อเสียงจากภาพยนตร์เรื่อง "ไบรด์สเมดส์ (Bridesmaids)" ในบทเมแกน ไพรซ ซึ่งเธอถูกเสนอชื่อเข้าชิงรางวัลเป็นจำนวนมาก รวมถึงการเสนอชื่อเข้าชิงรางวัลออสการ์ และเธอมีผลงานอื่น ๆ อีกมากมาย เช่น "This Is 40", "Identity Thief" และ "The Hangover Part III" เป็นต้น จากรายได้ 23 ล้านดอลลาร์สหรัฐ นิตยสาร"ฟอบส์" จัดอันดับให้เธอเป็น "นักแสดงหญิงที่มีรายได้สูงสุด" อันดับที่ 3 ประจำปี 2015 ในเดือนพฤษภาคม ค.ศ. 2015 เธอถูกจารึกในฮอลลีวูดวอล์กออฟเฟม
เดเอ็ฟเอ็ล-ซูเพอร์คัพ ฤดูกาล 2015
เดเอ็ฟเอ็ล-ซูเพอร์คัพ ฤดูกาล 2015 เป็นการแข่งขันครั้งที่หกของเยอรมันซูเปอร์คัพภายใต้ชื่อ เดเอ็ฟเอ็ล-ซูเพอร์คัพ ซึ่งเป็นการแข่งขันฟุตบอลประจำปีที่สโมสรเข้าร่วมการแข่งขันเป็นทีมแชมป์จากรายการบุนเดสลีกา และ เดเอฟเบโพคาล ฤดูกาลที่ผ่านมา สำหรับครั้งนี้ประกอบไปด้วย บาเยิร์นมิวนิก ทีมชนะเลิศของบุนเดสลีกา ฤดูกาล 2014–15 และ เฟาเอฟเอล ว็อลฟส์บูร์ก ทีมชนะเลิศของ เดเอฟเบ-โพคาล ฤดูกาล 2014–15
โดยในครั้งที่ผ่านมา สโมสรบาเยิร์นมิวนิก แพ้ 2–0 ต่อทีม โบรุสเซียดอร์ทมุนด์
การแข่งขันจัดขึ้นในวันที่ 1 สิงหาคม พ.ศ. 2558 ณ สนามโฟล์กสวาเกนอาเรนา เมืองว็อลฟส์บูร์ก โดยผลคือ สโมสรว็อลฟส์บูร์กชนะบาเยิร์นมิวนิก 5–4 จากการดวลจุดโทษตัดสิน หลังจบเกมเวลาปกติเสมอ 1–1
เอมิเรตอิสลามอัฟกานิสถาน
เอมิเรตอิสลามอัฟกานิสถาน (, ) เป็นรัฐบาลที่จัดตั้งโดยกลุ่มตอลิบานหลังยึดกรุงคาบูลได้ในปี ค.ศ. 1996 และปกครองพื้นที่ส่วนใหญ่ของประเทศ ยกเว้นทางตะวันออกเฉียงเหนือที่ปกครองโดยแนวร่วมอิสลามเพื่อการปลดปล่อยอัฟกานิสถาน เอมิเรตอิสลามอัฟกานิสถานได้รับการยอมรับจากสามประเทศคือ ปากีสถาน ซาอุดีอาระเบียและสหรัฐอาหรับเอมิเรตส์
กลุ่มตอลิบานเป็นขบวนการทางศาสนาและการเมืองจากทางใต้ของอัฟกานิสถานที่ขยายตัวหลังการล่มสลายของรัฐบาลคอมมิวนิสต์ การปกครองอย่างเคร่งครัดของตอลิบานทำให้ประชาชนส่วนใหญ่ถูกจำกัดสิทธิเสรีภาพ ผู้หญิงถูกห้ามทำงานและไม่ได้รับการศึกษา การสังหารอดีตประธานาธิบดีนาญิบุลลอฮ์และเจ้าหน้าที่การทูตอิหร่าน รวมถึงการทำลายพระพุทธรูปแห่งบามียาน ทำให้ความสัมพันธ์ระหว่างรัฐบาลตอลิบานกับนานาชาติตกต่ำลง จนกระทั่งหลังเหตุการณ์วินาศกรรม 11 กันยายน พ.ศ. 2544 รัฐบาลตอลิบานถูกโค่นล้มโดยสหรัฐอเมริกาและชาติพันธมิตร
เดเอ็ฟเอ็ล-ซูเพอร์คัพ ฤดูกาล 2014
การแข่งขัน เดเอ็ฟเอ็ล-ซูเพอร์คัพ ฤดูกาล 2014 เป็นการแข่งขันครังที่ 5 ของเยอรมันซูเปอร์คัพภายใต้ชื่อ เดเอ็ฟเอ็ล-ซูเพอร์คัพ, การแข่งขันฟุตบอลประจำปีเข้าร่วมการแข่งขันโดยทีมแชมป์จากการแข่งขัน บุนเดสลีกา และ เดเอฟเบโพคาล ฤดูกาลที่ผ่านมา. ประกอบไปด้วย บาเยิร์นมิวนิก, ทีมชนะเลิศของ บุนเดสลีกา ฤดูกาล 2013–14 และ โบรุสเซีย ดอร์ทมุนด์, รองแชมป์ของบุนเดสลีกา 2013–14 ทีมที่เคยเข้าชิง เดเอฟเบ-โพคาล 2014 รอบชิงชนะเลิศ.
ดอร์ทมุนด์เอาชนะบาเยิร์นมิวนิก 2–0 ทำให้ครองชนะเลิศเป็นสมัยที่ห้า.
มาร์ติน เดมป์ซีย์
พลเอก มาร์ติน เอ็ดวาร์ด เดมป์ซีย์ () เป็นพลเอกแห่งกองทัพบกสหรัฐอเมริกา และเป็นประธานคณะเสนาธิการร่วมกองทัพสหรัฐคนที่ 18 ก่อนหน้านี้เขาเคยดำรงตำแหน่งเสนาธิการกองทัพบกสหรัฐ (ผบ.ทบ.) และเคยดำรงตำแหน่งผู้บัญชาการกองบัญชาการทหารส่วนกลางมาก่อน ในระหว่างสงครามอิรัก พลตรีเดมปซีย์ ในตำแหน่งผู้บัญชาการกองพลที่ 1 รับผิดชอบการควบคุมพื้นที่ภายในกรุงแบกแดด ก่อนที่ในปี 2550 ก่อนที่จะได้ขึ้นเป็นผู้บัญชาการกองกำลังผสมสหรัฐในอิรักในยศพลโท
โกปาเดลเรย์ ฤดูกาล 2015–16
โกปาเดลเรย์ ฤดูกาล 2015–16 จะจัดขึ้นเป็นครั้งที่ 114 ของโกปาเดลเรย์ ทีมชนะเลิศจะได้สิทธิ์ลงแข่งในรอบแบ่งกลุ่มของยูฟ่ายูโรปาลีก ฤดูกาล 2016–17 เป็นที่แน่นอน บาร์เซโลนาคือแชมป์เก่าที่จะมาป้องกันแชมป์
ตารางการแข่งขันได้รับการกำหนดโดยราชสหพันธ์ฟุตบอลสเปนและสันนิบาตฟุตบอลอาชีพแห่งชาติในวันที่ 30 พฤษภาคม พ.ศ. 2557 (ค.ศ. 2014) และรูปแบบการแข่งขันคาดว่าจะเหมือนกันกับฤดูกาลที่ผ่านมา
การจับสลากรอบแรกและรอบสองจัดขึ้นในวันที่ 21 กรกฎาคม พ.ศ. 2558 (ค.ศ. 2015) เวลา 13:00 น. ตามเวลาฤดูร้อนยุโรปกลาง ในลาซิวดัดเดฟุตบอลซึ่งเป็นสำนักงานใหญ่ราชสหพันธ์ฟุตบอลสเปน ลัสโรซัส แคว้นมาดริด ในรอบนี้ 37 ทีมที่มาจากเซกุนดาดีบีซีออน เบ ฤดูกาล 2015–16 และ 5 ทีมที่มาจากเตร์เซราดีบีซีออน ฤดูกาล 2015–16 จะได้เข้าแข่งขัน ส่วนในการจับสลาก 6 ทีมแรกจากเซกุนดาดีบีซีออน เบ จะได้บายไปก่อน จากนั้น ทีมที่เหลือจากลีกนี้และทีมที่มาจากเตร์เซราดีบีซีออนจะได้เผชิญหน้าตามเกณฑ์ความใกล้ชิดในกลุ่มต่อไป :
การจับสลากสำหรับรอบ 32 ทีมสุดท้าย เมื่อวันที่ 16 ตุลาคม ค.ศ. 2015, ใน ลา ซีอูดัด เดล ฟุตโบล. ในรอบนี้, ทีม ลาลีกา ทั้งหมดได้ผ่านเข้าสู่การแข่งขัน.
การประกบคู่ รอบ 32 ทีมสุดท้าย สรุปได้ดังนี้: เจ็ดทีมที่เหลือที่มีส่วนร่วมใน เซกุนดาดีบีซีออน เบ ต้องเผชิญหน้ากับทีมจาก ลาลีกา ที่ผ่านเข้าสู่การแข่งขันระดับสโมสรยุโรป. ห้าทีมที่เหลือที่มีส่วนร่วมใน เซกุนดาดีบีซีออน ต้องเผชิญหน้ากับห้าทีม ลาลีกา ที่ไม่ได้ผ่านเข้าสู่การแข่งขันระดับสโมสรยุโรป. อีกแปดทีมลาลีกาที่เหลือจะต้องมาเผชิญหน้ากันเอง. ในการแข่งขันที่เกี่ยวข้องกับทีมจากลีกระดับชั้นที่แตกต่างกัน, ทีมในระดับที่ต่ำกว่าจะได้ลงเล่นนัดแรกที่บ้าน. กฎนี้จะถูกนำไปใช้ในรอบ 16 ทีมสุดท้าย, แต่ไม่ใช่สำหรับรอบก่อนรองชนะเลิศและรอบรองชนะเลิศ, ซึ่งในคำสั่งของเลกจะขึ้นอยู่กับโชคในการจับสลาก.
เกลอร์ เฮห์
คเลอร์ เฮห์ () เป็นนักฟุตบอลผู้ลี้ภัยชาวกะเหรี่ยง ที่ปัจจุบันได้เซ็นสัญญาเป็นนักเตะอาชีพกับ สโมสรฟุตบอลเชฟฟิลด์ยูไนเต็ด ในระดับ ลีกวัน ของสหราชอาณาจักร (ดิวิชั่น 3 อังกฤษ)
คเลอร์ เฮห์ เกิดเมื่อวันที่ 21 ตุลาคม พ.ศ. 2539 ที่ค่ายผู้อพยพลี้ภัยชาวกะเหรี่ยงบ้านอุ้มเปี้ยม อ.พบพระ จ.ตาก ใกล้ชายแดนไทย-พม่า ครอบครัวเป็นชาวกะเหรี่ยงที่ถูกรัฐบาลพม่ากดดันอย่างหนักในประเทศ จนทำให้ต้องอพยพลี้ภัยมายังประเทศไทย ปี 2006 ขณะที่เจ้าตัวมีอายุ 10 ขวบ เขาได้รับการช่วยเหลือผ่านโปรแกรมของสหประชาชาติจนทำให้เขาและสมาชิกของครอบครัวอีก 5 คนได้ย้ายถิ่นฐานจากค่ายผู้อพยพชาวกะเหรี่ยงอุ้มเปี่ยมมายังเมือง เชฟฟิลด์ ประเทศอังกฤษ
คเลอร์เริ่มเล่นฟุตบอลอย่างจริงจังจนได้เป็นนักฟุตบอลของโรงเรียน Hinde House School เมื่ออายุ 14 ปี คเลอร์ได้รับคำแนะนำจากเพื่อนให้ลองไปที่ Football Unites Racism Divides องค์กรการกุศลต่อต้านการเหยียดเชื้อชาติในวงการฟุบอล ซึ่งเป็นองค์กรที่เคยช่วยให้นักฟุตบอลอย่าง ไคล์ วอล์คเกอร์ ได้มีเส้นทางในฐานะนักฟุตบอลอาชีพก้าวไปถึงการติดทีมชาติอังกฤษมาแล้ว
คเลอร์ทำผลงานได้ประทับใจองค์กรดังกล่าว และได้รับการช่วยเหลือให้เข้าไปอยู่กับทีมฟุตบอลเยาวชนของ เชฟฟิลด์ ยูไนเต็ด คเลอร์ต้องพัฒนาตัวเองอย่างหนักตลอด 4 ปี และต้องผ่านด่านทดสอบฝีเท้ากับสโมสรฟุตบอลเชฟฟิลด์ยูไนเต็ด มาถึง 3 ครั้ง ก่อนจะได้เซ็นสัญญาเป็นนักฟุตบอลอาชีพในรุ่นอายุไม่เกิน 21 ปีของสโมสร ต่อในเดือนมีนาคม ค.ศ. 2015 เขาได้รับสัญญานักเตะอาชีพเพื่อเล่นให้กับ สโมสรฟุตบอลเชฟฟีลด์ยูไนเต็ด
ธงรัฐชัมมูและกัศมีร์
ธงรัฐชัมมูและกัศมีร์ เป็นธงที่มีพื้นฐานมาจากธงของการประชุมแห่งชาติชัมมูและกัศมีร์ เป็นธงพื้นสีแดง ประดับด้วยรูปคันไถ ด้านคันธงมีแถบแนวตั้ง 3 แถบ โดยคันไถแทนการเกษตรกรรม ส่วนแถบ 3 แถบแทนภูมิภาคทั้งสามของรัฐ คือ ชัมมู กัศมีร์ และลาดัค รัฐชัมมูและกัศมีร์เป็นรัฐเดียวของอินเดียที่ได้รับอนุญาตให้ใช้ธงของรัฐร่วมกับธงชาติอินเดีย
โกปาเดลเรย์ รอบชิงชนะเลิศ 2015
โกปาเดลเรย์ รอบชิงชนะเลิศปี 2015 เป็นการแข่งขันฟุตบอลนัดเมื่อวันที่ 30 พฤษภาคม พ.ศ. 2558 (ค.ศ. 2015) เพื่อตัดสินหาผู้ชนะของ โกปาเดลเรย์ ฤดูกาล 2014–15, ถือเป็นครั้งที่ 113 ของ โกปาเดลเรย์, ฟุตบอลถ้วยหลักของประเทศสเปน.
ครั้งนี้เป็นการพบกันระหว่าง แอทเลติกบิลบาโอ และ บาร์เซโลนา, ที่สนามกัมนอว์, สนามเหย้าระยะหลังของสโมสร. บาร์เซโลนาชนะนัดนี้ ไปได้ด้วยสกอร์ 3–1, และพวกเขาประสบความสำเร็จเก็บสถิติได้แชมป์รายการนี้เป็นสมัยที่ 27 ของสโมสร. 
ในขณะที่บาร์เซโลนาได้ชนะเลิศ ลาลีกา ฤดูกาล 2014–15, แอทเลติก ได้เข้ารอบแบบอัตโนมัติในฐานะตัวแทนถ้วยใน ซูเปร์โกปาเดเอสปาญา 2015.
นางสาวทองสร้อย
นางสาวทองสร้อย เป็นบทประพันธ์ของ รพีพร ถูกนำมาสร้างเป็นละครโทรทัศน์มาแล้ว 5 ครั้ง ในปี พ.ศ. 2522 ทางช่อง 9 (อัศวิน รัตนประชา กับ เนาวรัตน์ ซื่อสัตย์) ในปี พ.ศ. 2529 ทางช่อง 5 (อภิชาติ หาลำเจียก สมมาตร ไพรหิรัญ เล่นครึ่งหลัง กับ อลิษา ขจรไชยกุล) ในปี พ.ศ. 2541 ทางช่อง 7 (นุติ เขมะโยธิน กับ กมลชนก โกมลฐิติ) ในปี พ.ศ. 2545 ทางช่อง 3 (พล ตัณฑเสถียร กับ สุทธิดา เกษมสันต์ ณ อยุธยา) และในปี พ.ศ. 2558 ทางช่อง 3 (ทฤษฎี สหวงษ์ กับ จิตตาภา แจ่มปฐม)